text:
ORANJESTAD – Algun luna pasa oponente politico Melvin Tromp di AVP a entrega keho contra Prome Minister Evelyn Wever – Croes. E keho ta encera corupcion y ‘zelfverrijking’, y cu lo ta haci uzo di bufete Croes Wever Ruiz pa e actonan aki.
Prome Minister Evelyn Wever-Croes semper a nenga esaki y a declara semper cu e no ta hasi uso di servicionan di bufete di abogado. E unico biaha tabata na principio di gobernacion cu abogado Sjiem Fat tocante refineria door cu abogado Sjiem Fat tabata abogado di gobierno antetior. Esey no ta e caso cu abogadonan di Croes Wever Ruiz.
Den e carta fecha 16 di november ultimo Ministerio Publico a declara e acusacion aki no funda. Cu e acusacionnan di Melvin Tromp no ta duna ningun sospecho di actonan castigable.
“Tevens maak ik van de gelegenheid gebruik om u te melden dat ik op basis van de door de heer Tromp aangeleverde informatie van oordeel ben, dat er geen sprake van een redelijk vermoeden van één of meerdere strafbare feiten.”
“Cu esaki mi ta spera cu oponentenan politico madura y stop di trece mentira den comunidad, pasobra e berdad toch semper ta alcansa mentira” Prome Minister a declara riba su pagina di Facebook.
Di e forma aki por mira awe cu un bes mas, ta aclarea nomber di Aruba su Prome Minister.


c: text/html

text:
For di inicio di aña Bureau city Inspector (BCI) a cuminsa manda inspectornan den diferente bario pa controla y registra caso di sushinan tira den mondi. Un di e areanan unda nan ta trahando awo ta na Madiki unda a topa cu sushi tira recientemente.
Robby Rosel, funcionario di Bureau City Inspector, a splica cu na Madiki a topa hopi sushi, probablemente resto di construccion cu en bes di hiba nan dump, a laga nan tira den e bario mes. Cada tiki cu e hendenan trece, ta haci cu e sushi ta bira hopi. Ta papia di sushi di rosamento pero tambe boternan di cerbes. Sushi ta yama bestia y e ta un mahos bista pa Aruba.
Rosel a boisa cu ta increibel e cantidad di sushi cu ta topa rond, cuminsando for di Vader Piet, unda a topa corchon bieu, wcnan bieu, resto di vehiculonan. Y e no ta solamente Vader Piet, pasobra practicamente den tur bario ta topa sushi y esun di mas hopi ta na Dakota.
El a haci apelacion na DOW y DIP pa ora cu ta duna permiso, exigi cu nan ta pone un container grandi pa tira e resto di sushi di consruccion.
Den caso di Madiki, a cuminsa averigua kende ta doño di tereno pa responsabilisa su mes pa e situacion. Aworaki SERLIMAR ta bezig cu e trabou. Tur hende por a bay tira nan sushi na dump y e unico cos cu nan mester haci ta registra ki tipo di sushi nan ta hiba y no ta cobra nan. Comerciantenan facilmente por busca un bari na SERLIMAR pa tira e sushi di nan negoshi en bes cu ta laga esaki riba caya.

robotstxt: allowed

filter: keep


text: Diahuebs merdia a drenta informe di un accidente cu hende herida na e cruzada Steenweg Kruisweg, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente entre un autobus y un patruya di polis. Locual a sosode ta cu e chauffeur di e autobus B113 cu tabata bayendo pariba den Steenweg no a duna preferencia na un patruya (maske ta bin di un caminda di preferencia) ademas bayendo cu urgencia pa un asistencia, mester remarca cu e chauffeur di e autobus no a para pa dune preferencia y a bay dal den dje. Debi na e impacto algun pasahero den e autobus a resulta herida. na yegada di e ambulans nan a atende e victimanan.


text:
Dios Ta Tur Caminda of Omnipresente?
E contesta cu Bijbel ta duna
Dios por mira tur cos y e por haci su boluntad unda cu e ta desea. (Proverbionan 15:3; Hebreonan 4:13) Sinembargo, Bijbel no ta siña cu e ta omnipresente, esta, cu e ta tur caminda, den tur cos. Mas bien, Bijbel ta mustra cu e ta un persona y cu e tin su luga di biba.
Con Dios ta: Dios ta un persona spiritual. (Juan 4:24) E ta invisibel pa wowo humano. (Juan 1:18) Den Bijbel, hende cu a mira Dios den vision semper a splica cu e ta biba den un luga fiho. Nunca Bijbel ta describie como omnipresente.—Isaias 6:1, 2; Revelacion 4:2, 3, 8.
Dios su luga di biba: Dios ta biba den e region spiritual, locual ta diferente for di creacion visibel. Dios su “luga di biba” ta den e region spiritual ey. (1 Reynan 8:30) Bijbel ta menciona un ocasion ora cu criaturanan spiritual “a drenta pa tuma nan puesto dilanti Jehova.” a Den un sentido, esey ta mustra cu Dios ta biba den un luga specifico.—Job 1:6.
Si Dios no ta omnipresente, e por ta interesa den mi personalmente?
Si. Dios ta profundamente interesa den cada hende, individualmente. Maske Dios ta biba den e region spiritual, e ta wak esnan cu kier agrad’e y e ta actua na nan fabor. (1 Reynan 8:39; 2 Cronicanan 16:9) Wak con Jehova ta demostra interes den su adoradornan sincero:
Ora bo haci oracion: Na momento cu bo resa na Jehova, e por scucha bo.—2 Cronicanan 18:31.
Ora bo ta deprimi: “SEÑOR ta cerca di e hende di curason kibra, y ta salba esnan di spirito abati.”—Salmo 34:18, Beibel Santu.
Ora bo mester di guia: Jehova lo “instrui bo y siña bo” pa medio di su Palabra, Bijbel.—Salmo 32:8, Beibel Santu.
Ideanan robes
Idea robes: Dios ta tur caminda den creacion.
E berdad: Dios no ta biba ni riba Tera ni niun caminda den nos universo. (1 Reynan 8:27) Ta berdad cu e streanan y otro obranan di Su man “ta conta di e gloria di Dios.” (Salmo 19:1, Beibel Santu) Sinembargo, Dios no ta biba den su creacion, mescos cu un pintor no ta biba den su pintura. Pero toch un pintura ta bisa nos algo di e pintor. Di igual manera, mundo ta revela e “cualidadnan invisibel” di e Creador, manera su poder, sabiduria y amor.—Romanonan 1:20.
Idea robes: Dios no por sa tur cos y ser todopoderoso si e no ta tur caminda of omnipresente.
E berdad: Dios su spirito santo, of forsa activo, ta Dios su poder den accion. Mediante su spirito santo, Dios por sa tur cos y haci tur cos, tur caminda sin cu e mester t’ey presente personalmente.—Salmo 139:7.
Idea robes: Salmo 139:8 ta siña nos cu Dios t’ey tur caminda pasobra e ta bisa: “Si mi subi na cielo, bo ta eynan; si mi habri mi cama den Seol, mira, eynan tambe bo ta!” (Beibel Santu)
E berdad: E texto ey no ta papia tocante unda Dios ta. Den un manera poetico e ta siña cu no tin niun luga cu ta mucho leu pa Dios yuda nos.
a Bijbel ta bisa cu Dios su nomber ta Jehova.


text:
Automobilistanan pasando riba L.G. Smith Boulevard na altura di Camacuri, banda di e cura di aeropuerto, a nota con tabata lastrando un avion di Air Canada riba pista. E avion a bay completamente abou, comosifuera e ta bay lanta vuelo pero e no a lanta. Asina mes a nota cu el a cende su motornan na ful capacidad, pero toch no a bula. Aeropuerto a confirma cu e ta haciendo un “Engine Run Up Test” riba pista.
Tabata diadomingo ultimo cu e vuelo di Air Canada mester a cancela pa motibo cu e capitan a nota un fayo den motor di e avion. A purba drech’e pero no a logra, pa cual e compania mester a paga transporte, hotel y cuminda pa tur pasahero, cu a keda pega na Aruba. Dialuna a saca e vuelo cu un otro avion, pa toch hiba e pasaheronan cas bek, sin problema. E avion sinembargo a keda atras.
A bin un tecnico special di Canada pa brinda asistencia na e tecniconan local pa purba yuda drecha e fayo. Ta sospecha cu tin un problema den e motor. A trece algun piesa adicional pa por a drecha e motor. Pero, prome cu lanta vuelo mester test si acaso e motor por wanta e vuelo di casi 5 ora largo pa Toronto, Canada.
E unico forma pa test esaki, ta via di un “Engine Run Up Test”, cu na otro aeropuertonan por haci na un “blast fence” cu Aruba lamentablemente no tin ainda. Como tal, mester haci uzo di e pista mes pa e avion por blaas su motur na ful capacidad pa tanto minuut pa asina midi su comportacion. Ta depende resultado di e test aki, cu Departamento di Aviacion Civil di Aruba lo duna aprobacion pa e avion por lanta vuelo atrobe pa Canada. Te cu awor ey no ta conoci con e prueba a bay, ni si a “clear” e avion pa realisa e vuelo.


text:
GLOBALReach.org Help
• Wak / Download Dokumentonan
• Kon pa prent un Kurso den Adobe Acrobat
• Kon pa Skucha Oudio òf Wak Vidio (si ta disponibel)
• Kon pa Usa GlobalReach.org su funshon Multi-Lingual
• Kon mi ta kontrolá mi tèstnan? Kon mi ta haña e sertifikadonan ora mi kaba mi kurso?
Yudansa mas amplio ta optenibel na Ingles, Franses, Rusiano i Spañó. Pa bai na help file den un di e idiomanan aki, por fabor selektá e idioma ei den “Discover Resources” den bo propio idioma den e menu ariba den skina banda robes.
Kon pa Wak / Download Dokumentonan (si ta disponibel)E kurso i lèsnan riba globalreach.org ta wòrdu presentá den forma di PDF. Bo por wak, download i prent e dokumentonan aki fasilmente. Pa por wak, download, prent e failnan aki, lo bo mester instalá Adobe Reader 6.0 òf mas haltu riba bo kompuiter. Bo por download Adobe Acrobat Software aki i instalá e software aki for di e wepsait Adobe.com
Bai na komienso
Kon pa prent un Kurso den Adobe Acrobat
- Klek e link den bo browser pa e kurso òf lès ku bo ke baha.
- E kurso lo habri den Adobe Acrobat.
- Klek riba “File” den e bara ariba.
- Klek riba “Print”.
- Den e Print Dialog Box, buska e Drop Down Menu banda di “Page Scaling”. E mester bisa “Fit to Printable Area”. Si no ta asina, por fabor selektá “Fit to Printable Area” den e Drop Down Menu.
- Klek riba “Properties” na banda di bo printer. Lo aparesé un bòks ku teksto pa bo printer.
- Klek riba “Advanced” den e Dialogo Box.
- Wak e sais di papel drop down menu. E mester indiká e tipo di papel ku ta den bo printer. Por ehèmpel: si bo tin un papel A-4 den bo printer e mester bisa “A-4”.
- Klek “OK” pa sera e bòks “Advanced Options”
- Bolbe klek “OK” pa sera e bòks “Document Properties”.
- Klek “Ok” pa sera e “Print” Dialog Box. Awor e dokumento ta print di mes.
Bai na komienso
Kon pa Skucha Oudio òf Wak Vidio (si ta disponibel)
Bo por skucha e oudio di e lèsnan dor di klek riba e lenknan titulá “MP3(56K)” òf “MP3(100K)”. Bo por wak vidio di e lèsnan tambe dor di klek den e lès den e player òf riba e forma di driehoek (►)òf klek e lenk, “Watch Video”.
Nos a inkluí ilustrashonnan for di AddThis.com pa yudabo ora bo ta download òf kompartí e lèsnan ku otro hende.
Bo mester tin Adobe Flash Player instalá pa bo por wak kontenido di tur video. Bo por download esaki na http://get.adobe.com/flashplayer/
Bai na komienso
Kon pa Usa GlobalReach.org su funshon Multi-LingualGlobalreach.org lo permití bo pa browse den un idioma i baha dokumentonan den otro idioma.
Habri Language Menu ora e kurso òf lès ku bo a selektá ta disponibel den otro idioma.
- Ora bo selektá un otro idioma, lo aparesé lenknan di e dokumentonan (i media si ta disponibel).
- Si tin mas di ún lès disponibel, lo bo mester selektá e idioma pa kada lès.
- E lenknan aki lo aparesé den e idioma for di kua bo ta download, no for di e idioma den kua bo ta “browse”. Sinembargo, number di e failnan lo aparesé den e status bar (e bara abou) di bo browser. Esei por yudabo lokalisá e fail ku bo mester.
- Wak e ekstenshon di e fail (e delaster tres lèternan di e number di e fail). Si e ta bisa “pdf” e ora ei ta un buki. Si e ta bisa “mp3” e ora ei ta un fail di oudio.
Bai na komienso
Kon mi ta kontrolá mi tèstnan? Kon mi ta haña e sertifikadonan ora mi kaba mi kurso?
E kontenido di e wepsait aki ta wòrdu ofresé na bo kompletamente gratis pa personalmente bo krese den fe Kristian. E kursonan original tin tèstnan pa hinter e kurso. Làstima ku nos no por kòntrolá eksamennan i ofresé Sertifikado sin kosto. Klek riba “Kontakto ku Nos” pa puntra nos mas detaye.
Despues di kompletá e kurso, yena e Relato di Studiante i mand’é na globaluniversitycuracao@gmail.com
Bai na komienso
Yudansa mas amplio ta optenibel na Ingles, Franses, Rusiano i Spañó. Pa bai na help file den un di e idiomanan aki, por fabor selektá e idioma ei den “Discover Resources” den bo propio idioma den e menu ariba den skina banda robes.
Bai na komienso
Otro Rekursonan
Tuma kontakto ku nos ofisina na Curacao via globaluniversitycuracao@gmail.com pa otro kursonan den idioma Papiamentu i pa informashon kon pa kuminsá un Sentro di Estudio pa Evangelisashon i Disipulado (SEED) na bo iglesia òf na bo kas.


text: Diaranzon anochi a drenta informe di un accidente cu hende herida na e cruzada “T” pazuid di Weng Kee na Piedra Plat, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente pa falta di preferencia unda e Hyundai Grand i10 biniendo for di nort a subi e caminda sin a duna preferencia na e Toyota Corolla biniendo for di Santa Cruz. E impacto tabata fuerte y e chauffeur di e Hyundai a resulta herida. Na yegada di e ambulans nan a atende e victima y a transporte pa hospital.


text:
Fundacion Tienda di Educacion ta cumpli 10 aña di existencia riba 18 di mei 2022. Desde su inicio Tienda di Educacion tin e meta pa yuda e mayor- y educadornan na tal forma cu nan habilidad pa soluciona problema di educacion di nan yiu, ta mehora. Pues, e meta ta pa e grupo aki haya guia y sosten di con pa amplia nan capacidad pa busca solucion.
A cuminsa cu e servicio telefonico di 161 desde 2012 pa duna e mayor y educadornan e oportunidad di yama pa un conseho, sosten y guia sin cu nan tin mester di un cita. Otro servicio cu Tienda di Educacion a bin ta ofrece ta tayer pa e grupo meta, conscientisa comunidad riba diferente aspecto di lantamento di mucha, atende cliente cu un consulta personal y tambe forma parti di diferente comision cu tin e enfoke riba bienestar di nos muchanan. Pa e profesional of studiante tambe Tienda di Educacion tin un significacion importante. Un profesional tambe por acudi cu pregunta na e organisacion. Studiante tin oportunidad pa stage y asina siña conoce e trabow cu Fundacion Tienda di Educacion a bin ta eherce.
Pa por conmemora e di dos lustro di Fundacion Tienda di Educacion a prepara un serie di 29 video pa asina cualkier persona cu interes den e tema di lantamento di mucha por tin acceso na e informacion na cualkier momento di dia. Esakinan lo ta disponibel riba e YouTube Channel di Tienda di Educacion y lo ta comparti riba e rednan social entrante 18 di mei 2022. Tur siman lo publica un otro video di cua e ultimo na final di november. E serie completo lo keda disponibel riba e paginanan di red social di e fundacion. Tambe lo bay tin un mediatour den e siman di e aniversario pa asina informa comunidad di serie aki y tambe informa tocante e servicionan brinda.
Tin varios trayecto cu Fundacion Tienda di Educacion ta colabora cu otro instancia den e ramo social. Asina e organisacion tin laso estrecho cu por ehempel: Fundacion Telefon Pa Hubentud, Fundacion Pa Nos Muchanan, Fundacion Respeta Mi, Centro Pa Hoben y Famia, Wit Gele Kruis Aruba, Fundacion Anti Droga Aruba, Departamento di Asunto Social, Directie Voogdijraad, Buro Sostene Mi, Fundacion Guia Mi y tambe diferente scol. Fundacion Tienda di Educacion ta forma parti di e Comision Pedagogico di Aruba.
Fundacion Tienda di Educacion den su trayectorio a ofrece un total di 350 tayer na e comunidad di Aruba desde su inicio. Tambe a brinda consulta via yamada na mas cu 3000 occasion. No obstante cu Tienda di Educacion ta consisti di solamente tres empleado, e organisacion a sa di brinda tur su servicionan cu dedicacion, pasion y experticio.
Tienda di Educacion ta situa den edificio di Centro Pa Hoben y Famia, Sabana Blanco 68-C. Orario di servicio ta di 8:00 am – 6:00 pm. Por contact Tienda di Educacion di dialuna pa diabierna via 161, Facebook Messenger of e-mail [email protected]. Pa keda informa like y follow nan pagina di Facebook & Instagram y bishita tambe nan website y YouTube Channel pa mas informacion.
Tienda di Educacion ta duna un danki di curason na e boluntarionan di e directiva, na tur organisacion cu ta colabora di cerca cu nan, na tur studiante cu a stage, na prensa cu semper t’ey pa nan y tambe specialmente na e comunidad di Aruba pa e confiansa brinda na e fundacion.


text:
WILLEMSTAD – Futbòl Liga MCB a kontinuá ayera ku e partidó entre Jong Colombia i Undeba na Stadion Ergilio Hato. Den e promé mitar di e partido niun di dos ekipo no a logra haña e net. Na di 50 minüt Edgar Gassiani ta habri e markadó pa Undeba. E ekipo di Undeba no por a mantené e bentaha i na di 70 minüt ta permití e gol di empate. Tabata Ruchenny Felicia ku a empatá e partido pa Jong Colombia. Ku e resultado final di 1-1 e dos ekiponan aki ta kompartí e puntuashon i ambos ta bai kas ku un punto.
Liga MCB ta kontinuá mañan anochi, 18 di yüni ku e partido entre SUBT i Centro Barber na Stadion Ergilio Hato.


text: Diamars mainta a drenta informe di un accidente cu hende herida na Belgiestraat,mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu e chauffeur di un Daihatsu Mira no a regula su velocidad ni a mantene distancia a bay dal tras di e Toyota Corolla. E impacto tabata fuerte y e chauffeur y pasahero di e Corolla a resulta herida. Na yegada di e ambulans nan a atende e victimanan. Polis a hala atencion di e chauffeur di e Daihatsu y a splik’e e consecuencianan di core cu auto cu su papelnan no ta na ordo.


text:
Sr. Ricardo
Tabata kasa, den kual matrimonio a nase 7 yu’i. Kuater (4) yu’i muhé i tres (3) yu’i hòmber.
Pa algun aña sr. Ricardo Elhage a fungí komo hefe na
“Buro Nederlandse Antillen Sportaangelegenheden”.
E tabata “Ministro di Edukashon, Deportivo, Kultura i Rekreashon di Antia Hulandes.
Sr. Ricardo Elhage, a práktika “Basketbòl i Baseball”.
E logro mas grandi deportivo di sr. Ricardo Elhage ta ku e la traha “Tio Daou Ballpark”.
Sr. Ricardo Elhage tabata presidente di:
NAOC, NABAFE i FEBEKO i tambe miembro di:
IBA, ODECABE i COPABE.
Aktualmente sr. Ricardo Elhage ta presidente di:
Sta. Rosa Indians Baseball Club i Stichting Tio Daou Ballpark
Sr. Ricardo Elhage, a haña e siguiente kondekorashonnan:
Ridder in de Orde van de Nederlandse Leeuw
Gouden Medaille Europees Parlement
Orden de Andres Bello Primera Clase
Olympic Order


text:
Ajera nochi 4 december 2021 den stadion C.D.F.F. e equipo di Arsenal a hunga su di 6 wega vs Undesa pa loke ta trata Campeonato 2021-2022.
Nos equipo a subi tereno motiva, positivo y decidido pa gana e wega.Nos por a wega hopi toke durante wega,algun momento pasonan malo.
Bon wega guys..Pabien cu e victoria y 3 punto mas aserca riba e tabla di posicion.
Golnan:
15 min. Jendrick Roga
21 min. Jader Dijkhoff
38 min. Jader Dijkhoff
39 min. Jendrick Roga
60 min. Jeanpierre Pena
82 min. Reynald Maduro
Nos next y ultimo wega pa 1er round ta diadomingo 12 december 2021 vs Real Koyari


text:
Partido AVP semper a para cu nos tin di dicidi den nos mesun cas. Tambe nan a para p’e ta cu si acaso tin cosnan robes, tin instrumento. Entre AVP y MEP no tin union.
mr.drs. Arthur Dowers, parlamentario di AVP, a splica cu tin instrumento den statuut cu ta duna Hulanda derecho. Esaki ta pasa na momento cu Hulanda mira cu cos ta bay fo’i man den e pais y nan por actua. AVP ta kere cu si acaso Hulanda a constata cu e gobierno aki ta asina malo, e gobierno aki no tin oportunidad pa pasa COHO, bini na e normalidad. Tambe haci cos manera mester ta haci y gobierno mes tin derecho di actua, AVP no tin problema cu esey.
Loke si nan tin problema cu ne ta, cu tin di bay y entrega autonomia, entrega dignidad y honor di pueblo, di parlamento, pasobra Evelyn Wever-Croes a firma esaki cu Hulanda. Desde dia un nos ta den posicion aki y no a cambia. Loke a sosode, segun Dowers, esey e ta haya hopi peculiar den e pais aki, Marisol Lopez-Tromp, Miguel Mansur, Evelyn Wever-Croes, nan ta uni.
Marisol Lopez-Tromp ta uni cu Evelyn pa cuater aña y segun Dowers esaki ta di cinco aña. Tambe mesun posicion cu Evelyn, a defende e posicion di entrega e autonomia di e pais aki y a keda para cu Evelyn consistente. Mansur a bin y bisa cu e ta para hunto cu Evelyn y Marisol, pasobra su punto di bista ta “cu nos mester tin COHO.” E parlamentario ta haya straño cu Marisol y Mansur, cu ta uni cu MEP den entrega autonomia y bini cu COHO, ta bisa cu AVP a uni cu MEP. Dowers ta puntra na ki momento AVP a uni cu MEP. No tin union entre AVP cu MEP, pero tampoco tin union ni den MEP n’e momentonan aki.
Pa mas lesa TREMPAN.COM.


text:
DEN KIBRÁ di mainta
un balander a span su bela blanku
den un brisa fresku, fuerte.
Ku firmesa el a balia, kòrta ola
subi laman ganchu.
Esta un espektákulo.
I den mi pensamentu m’a anim’é ...
Bela, bela, mi alma presioso, bela ku vigor.
Bria, bria, bria kue bo destino.
A yega tempu pa bo realisá bo soñonan.
Un dushi emoshon ta karisiá mi alma
i mi ta sigui kontemplá su kaná te ora e kologá
manera un lapi blanku na e rant
kaminda laman ta brasa shelu.
Den esei un hende band’i mi ta babuká:
“Ata! E no t’ei mas!”
... Den nos bista e barku por laga di t’ei, pero
su master, su timon, su kurpa ta mes firme
ku ora el a sali Kralendijk
i e ta mes kapas pa karga su karga
yega su porta di destino.
Ayabanda tin otro wowo ta mir’é yega
i tin hopi bos di alegria ta ward’é:
“Ata! At’é ta bini! At’e ta bini!”
Ta gritu di konsuelo
ku mi ta spera tur otro hende lo tende.
Laman misterioso tin nos islanan separá,
pero no tin forsa posibel pa kibra e union
semper bibu entre Aruba, Kòrsou i Boneiru.
ROBERTO J. JANGA
Kòrsou
Nos a pidi i haña pèrmit di Sr. Roberto Janga pa publiká su poesia - publiká den Amigoe di 9 di yüli 2007 - den ARCO i riba nos website den sekshon di ‘outstanding articles’. Di e forma aki su mensahe, ekspresá na un forma ekselente, lo haña permanensia.
Na promé lugá nos kier a bisa Sr. Janga ku nos a tende su gritu, ‘loud and clear’. No kere, Sr.Janga, ku loke ta pasando aworaki lo keda pa semper. Nos islanan mester sali for di otro pa por superá otro problema. Esei ta un problema eksistenshalista. Un problema ku tin di haber ku e pregunta ta kende nos ta. Abo i ami.
Komo ku nos a biba algun siglo kaba ku diferente tipo di hende huntu riba algun baranka chikitu, nos a desaroyá un kultura miksto, ku ta hasi’é difísil pa nos tur identifiká nos mes kuné 100%. Kasi niun hende por haña su mes kompletamente den nos kultura. Hopi hende sa ku e islanan aki ta nan kas, tòg e Boneriano (‘Bonesario’ na Kòrsou) no ta un Yu di Kòrsou. Anto Yu di Kòrsounan mes tampoko no ta homógeno.
E situashon aki ta forsa nos bira individualista (fuera di nos lasonan familiar, ku normalmente ta fuerte). E eksperimento di un Antia Uní tabata un intento pa superá e problema aki. E no a logra. Otro manera pa superá e problema aki ta pa hasi lo kontrario. En bes di purba krea union den diversidat, nos por selebrá nos diversidat i komprondé ku t’esei mes ta nos kultura. Papiamentu, e ora ei lo no ta e vehíkulo di nos union, sino e vehíkulo di nos diversidat. I eigenlijk asina e ta’ta tur semper. I ta p’esei ARCO ta sali na 4 idioma.


text:
15 I asina ku di dia a habri, e saserdotenan prinsipal, huntu ku e ansianonan i e eskribanan, esta, henter e Sanedrin, a reuní pa konsultá ku otro; i nan a mara Hesus bai kuné i a entreg’é na Pilato.2 Anto Pilato a puntr’é: “Ta abo ta Rei di e hudiunan?” Hesus a kontest’é: “Ta bo mes ta bisa esei.”3 Ma e saserdotenan prinsipal a akus’é di hopi kos.4 Anto Pilato a bolbe kuminsá interog’é i puntr’é: “Bo no ta kontestá nada? Wak kuantu kos nan ta akusá bo di dje.”5 Ma Hesus no a kontestá nada mas, di manera ku Pilato a keda masha sorprendí.6 Wèl, durante e fiesta akí Pilato tabatin kustumber di pone un prezu den libertat; esun ku e pueblo pidié.7 Den e dianan ei, e hòmber ku yama Barabas tabata será den prizòn huntu ku e rebeldenan ku a kometé asesinato ora nan a lanta kontra gobièrnu.8 Di manera ku e multitut a bini i a kuminsá pidi Pilato pa hasi loke e tabatin kustumber di hasi pa nan.9 El a kontestá nan: “Boso ke pa mi pone Rei di e hudiunan den libertat?”10 Pasobra e tabata sa ku ta pa motibu di envidia e saserdotenan prinsipal a entregá Hesus.11 Ma e saserdotenan prinsipal a instigá e multitut pa pidi Pilato pone Barabas den libertat na lugá di Hesus.12 Pilato a bolbe puntra nan: “Anto kiko mi ta hasi ku esun ku boso ta yama Rei di e hudiunan?”13 Nan a bolbe grita: “Klab’é na staka!”14 Pero Pilato a puntra nan: “Pakiko? Ta ki malu el a hasi?” Ma nan a grita mas duru ainda: “Klab’é na staka!”15 E ora ei Pilato, kende kier a komplasé e multitut, a pone Barabas den libertat. I despues ku el a laga suta* Hesus ku zuip, el a entreg’é pa nan klab’é na staka.16 Anto e sòldánan a hiba Hesus den e patio ku ta den palasio di gobernador, i nan a manda yama henter e trupa di sòldá huntu17 i a bistié un mantel püs, flèktu un korona di sumpiña i pon’é riba su kabes.18 I nan a kuminsá bis’é: “Saludo, Rei di e hudiunan!”19 Ademas, nan a dal e riba su kabes ku bara i skupié, i nan a hinka rudia i bùig su dilanti.20 Finalmente, despues ku nan a hasi bofon di dje, nan a kita e mantel püs i a bistié su paña. I nan a bai kuné pafó pa klab’é na staka.21 Ademas, nan a obligá un hòmber ku tabata pasa ei banda pa karga Hesus su staka.* Tabata un tal Simon di Sirene, tata di Aleksander i Rufo, kende tabata biniendo for di kunuku.22 Pues, nan a hiba Hesus na e lugá ku yama Gólgota, ku tradusí ta nifiká “Karpachi.”23 Anto nan a purba di dun’é biña mesklá ku un droga ku yama mira, ma el a nenga di beb’é.24 I nan a klab’é na staka i a tira lòt riba su pañanan pa disidí kiko kada un lo a haña.25 Tabata 9 or di mainta ora nan a klab’é na staka.26 Riba su kabes tabatin un bòrchi skirbí ku e siguiente akusashon kontra dje: “Rei di e Hudiunan.”27 Ademas, nan a kologá dos ladron na staka huntu kuné, ún na su man drechi i ún na su man robes.28* ——29 I e hendenan ku tabata pasa ei banda tabata papia malu kuné, sagudí kabes i bisa: “Ahá! Abo ku a bisa ku lo bo basha e tèmpel abou i lant’é bèk den tres dia,30 salba bo mes i baha for di e staka ei!”31 Asina e saserdotenan prinsipal tambe, huntu ku e eskribanan, tabata hasi bofon di dje entre nan mes i bisa: “El a salba otro hende, ma e no por salba su mes!32 Laga Kristu, e Rei di Israel, baha for di e staka ei, pa nos por mira i kere.” Asta e hòmbernan kologá na staka huntu kuné tabata insult’é.33 Ora a bira 12 or di mèrdia, un skuridat a kai riba henter e tera te 3 or djatardi.34 Anto 3 or Hesus a sklama: “Eli, Eli, lama sabagtani?,” ku tradusí ta nifiká: “Mi Dios, mi Dios, pakiko bo a bandoná mi?”35 I ora algun hende ku tabata pará ei banda a tende esei, nan a bisa: “At’é ta yama Elías.”36 Anto un hende a kore dòp un spòns den biña zür, pon’é na un bara i a dun’é di bebe, bisando: “Lag’é! Laga nos wak si Elías ta bin bah’é.”37 Ma Hesus a dal un gritu fuerte i hala su último rosea.38 I e kortina di tèmpel* a sker na dos, for di ariba te abou.39 Awor bon, ora e ofisial di ehérsito ku tabata pará kara pa Hesus a mira ku el a muri bou di e sirkunstansianan akí, el a bisa: “Di bèrdat e hòmber akí tabata Yu di Dios.”40 Tabatin tambe algun hende muhé einan ku djaleu tabata para wak kiko ta pasa; entre nan, Maria Magdalena, tambe Maria, mama di Santiago Chikí i di Yoses, i Salomé,41 kendenan a kompañá Hesus i sirbié tempu ku e tabata na Galilea, i hopi otro muhé mas ku a subi bini Herúsalèm huntu kuné.42 Awor, komo ku tabata atardi lat kaba i tambe dia di Preparashon,* esta, bispu di sabat,43 Hose di Arimatea, un miembro respetá di e Konseho,* kende tambe tabata spera riba e Reino di Dios, a tuma un kurashi i a bai serka Pilato i a pidié e kurpa di Hesus.44 Ma Pilato a keda asombrá ku Hesus por a muri kaba, i p’esei el a manda yama e ofisial di ehérsito pa puntr’é esaki.45 Anto despues ku el a haña konfirmashon di e ofisial di ehérsito, el a entregá e kurpa na Hose.46 E ora ei Hose a kumpra lenen fini, baha Hesus for di staka, lor’é den e lenen fini i pon’é den un graf ku nan a koba den baranka, i el a lora un piedra pone na boka di e graf.47 Pero Maria Magdalena i Maria, mama di Yoses, a keda wak kaminda nan a pon’é.
^ E versíkulo akí no ta aparesé den algun di e manuskritonan griego di mas antiguo. Ma e ta aparesé sí den algun otro manuskrito di Beibel i ta bisa lo siguiente: “I e skritura ku ta bisa: ‘El a ser kontá huntu ku e malbadonan,’ a kumpli.”
^ E kortina akí tabata separá e Santísimo for di e Lugá Santu.


text:
“Señor ta mi wardador, mi‘n tin falta di nada;
Den cunucu di yerba berde, E ta ponemi sosega.
E ta hibami na awanan tranquil, pa mi bolbe hanja forsa.
Salmo 23:1,2,3.
Cu inmenso tristeza na nos curason nos ta anuncia
fayecimento di:
Tieneke Wilhelmina Doyen
Cariñosamente yama: “Tina”
*27 November 1933 – †21 Mei 2022
Ta invita tur amigo, bisiña y conocirnan pa asisti na acto di entiero cual lo tuma lugar Diasabra 28 Mei 2022, for di 2’or pa 4’or di atardi na Adpatres Funeral Home & Crematorium, despues nos lo ta saliendo pa Santana Katholico na San Nicolas.
Staff y personal di Ad Patres funeral home & Crematorium ta extende nos mas sincero condolencia na famia di e fayecida.


text:
Ainda bo no tin suerte? Por fabor tuma kontakto ku Customer Care +599 9 788 9998 Djaluna-Djadumingu 10:00 AM te 7:00 PM
òf pidi pa asistensia na e tienda di IQOS mas serka bo.
Tene IQOS leu for di awa, lus di solo direkto i/òf kalor.
No laga e aparato IQOS pa un periodo largu di tempu na un lugá kayente, manera den un outo, ya ku e bateria òf elektrónika por daña òf deteriorá signifikativamente.
Try IQOS before you buy.
It’s worth the switch. But why take our word for it? Try it yourself.
IQOS is available for free trials before purchase. Simply fill out the form below and we’ll get in touch with you.
E produkto di tabako aki ta daña bo salú i ta adiktivo


text:
CUERPO POLICIAL ARUBA TA INFORMA:
Jiu a tira y hinca su tata na Rooi Bosal.
02.00 melding a drenta via Central di Polis cu na un cas na Rooi Bosal un jiu lo a tira y hinca su tata.
Na e jegada di patruya a e personanan na dicho cas a conta patruya cu enberdad un jiu cu ta biba den un appartement na dicho cas tawatin un discusion cu su tata y despues di esaki elo a los un tiro den su direccion y despues propine un hinca.
E jiu mes a hinca e tata den auto y transporte pa hospital.
Departamento Tecnico di Cuerpo Policial, Recherche Santa Cruz (DAR4) y Slachtofferhulp a bay na e sitio.
Na jegada na hospital e homber no tawata duna señal di bida mas.
02.25 dokter a constata morto di e hende homber Eugenio C. Mathilda di 54 aña di edad.
Na hospital mes a detene e sospechoso J.M. y a transporte pa warda pendiente di mas investigacion.
Cuerpo Policial ta manda palabra di condolencia na e famia di e fayecido.


text:
Servisio pa Atministrashon i Maneho di Tereno Públiko (Domeinbeheer)
Domeinbeheer ta responsabel pa kompra i benta di tereno i konstrukshonnan. Domeinbeheer ta responsabel tambe pa, na un manera optimal, asigná i manehá terenonan públiko, awanan teritorial i propiedatnan inmóbil di gobièrnu di Kòrsou. Domeinbeheer ta duna terenonan públiko na siudadanonan òf kompanianan pa nan por traha kas, pa metanan komersial i industrial, pa metanan turístiko i agrario. Pa hasi esaki, Domeinbeheer, na nòmber di Gobièrnu di Kòrsou, ta kobra erfpacht òf hür. Banda di tur esaki, Domeinbeheer ta kontrolá tambe okupashon ilegal di terenonan di gobièrnu i ta aktua si ta nesesario kontra di esaki.
Tareanan
- Desaroyá reglanan i instrumentonan pa por manehá terenonan i edifisionan di gobièrnu i tambe pa por manehá nos awanan teritorial;
- Manehá e parti di atministrashon finansiero di terenonan di gobièrnu, playanan, awanan teritorial, edifisionan i demas vienes inmóbil di gobièrnu;
- Kordiná proyektonan pa desaroyo di terenonan di gobièrnu i pone esakinan disponibel pa uso;
- Prepará terenonan pa por konstruí òf traha kas riba nan;
- Duna tereno di gobièrnu na persona òf organisashonnan pa nan usa den diferente forma entre otro erfpacht òf hür;
- Bende terenonan di gobièrnu, edifisionan i demas propiedatnan inmóbil di gobièrnu;
- Registrashon di terenonan di gobièrnu, playanan, awanan teritorial i edifisionan di gobièrnu;
- Maneho atministrativo di edifisionan di gobièrnu;
- Inspekshon di terenonan di gobièrnu, playanan, awanan teritorial, edifisionan i demas propiedat di gobièrnu, pa sòru ku nan ta wòrdu usa segun regla;
- Supervishon i kòntròl di uso di propiedat di gobièrnu pa sòru ku ta usa esakinan tambe segun palabrashonnan hasí via di kontrakt.
Drenta den kontakto:
Telefon: +5999 434-1200
Adres: WTC-Building,IBC.II.C-B
Email: info.domeinbeheer@gobiernu.cw
Website: www.domeinbeheer.cw


text:
E impacto di e uzo di bo lenga materno den bo carera | Sue-Ann Ras
Manage episode 288350844 series 2801599
Den nos entrevista cu Sue-Ann Ras docente di Papiamento pa mas cu 10 aña nos a toca e tema di e importancia di nos lenga materno den nos desaroyo personal y profesional.
Den nos entrevista Sue-Ann a splica nos cu e abilidad pa domina nos lenga materno ta crucial pa nos crecemento profesional como cu esaki ta duna nos a abilidad pa pensa critco, comunica cu mas siguridad y pensa mas analytico. Sue-Ann a splica nos cu tin hopi estudio cu ta mustra con importante e dominio di e lenga materno ta den nos educacion na scol y tambe despues den nos desaroyo profesional.
Sue-Ann a splica cu nos sistema di educacion ta uno cu sigur mester sigui desaroya pero cu un enfasis grandi riba nos lenga materno, pasobra dominio di esaki ta crucial den e crecemento di nos pueblo.
Na banda di esaki Sue-Ann tambe a comparti cu nos 3 tip basico pa mehora bo Papiamento:
1. Lesa buki na Papiamento, pa amplia bo vocabulario y siña mas di structura di frase
2. Purba di consciente, reta bo mes pa uza mas hopi palabra na Papiamento
3. Pa busca e ortrografia di palabra por haci uzo di www.papiamento.aw
4. Sigui curso di Papiamento
Pa mas informacion di Curso di Papiamento - Career IQ ta bringa e oportunidad comisando na Juni 2021
Por registra na: https://careeriqaruba.ck.page/41e520b096
121 afleveringen


text:
CHICHI ta PUNTR'ABO
04 April 2016
Con comer Ida kiermen cu no ta bin mas hotel na Aruba? Aparentemente tin un hala di construccion di hotel den pipeline, hopi tereno ainda pa rosa y beton pa basha. Ta con gobernantenan ta contradeci nan mes tanto asina? Di berdad nos isla ta un ‘Republica di Banana’ unda hende no ta conta, nada ta wordo respeta y pueblo ta den un ‘coma induci’.
Chichi ta warda ansioso riba reunion den Parlamento. Ta hopi cos tin pa regla prome cu otro aña. Entre otro e proposicion di ‘screening test’ riba ‘ministeriabilidad’. Esey talbes lo implica cu mayoria di partido, specialmente e partidonan bieu, tin chens di no participa den e siguiente gobierno. Bon, Chichi ta haya cu di tur manera mester pasa un basora.
Ay ay ay, Chichi a bisa comer Ida cu e cuestion di habri refineria di nobo ta hole ‘pisca putri’. Comer Ida, comer no a ripara cu Minister Mike de Meza cada bes cu e bin papia na television e ta ripiti e mesun cos? Awo ta te aki 6 siman e show ta sigui.
Riba e cuestion di trabou Chichi ta tende cada rato cu no tin trabou pa e hoben. Awo ta kico ta hoben? Esnan cu no a yega edad di pension y cu tampoco por haya trabou, acaso nan no ta conta? Ta nan semper tabata e wes’i lomba di comunidad. No solamente nan tin experiencia, pero tambe famia pa cria. E palabra clave ta: diversificacion.
Chichi a lesa cu e mucha homber cu ta train cacho na television, Cesar Milan, ta bin Aruba! Ay, Chichi lo tin gana di puntr’e kico e ta pensa ora e mira tur e cachonan riba caya. No di e cachonan, pero di e doñonan sin consenshi y sin amor pa e prohimo di cuater pata.
Mira con palabra di un di e comerciantenan a bira realidad atrobe pa un otro. Despues di 51 aña Pinocchio a haya su mes obliga ta cera su portanan paso su benta a cay por completo. Chichi ta sigui pensa cu e negoshi di ‘parkeermeter’ no ta cumbini pueblo, mucho menos e comerciante.
Ta con, ta pa kico, di con tin cu trata e pueblo trahado malo? Despues cu e trahadonan a mustra nan fidelidad na doñonan di Hilton Hotel, awo kier paga nan cu malo? Aki no ta trata di ilegalnan cu ta traha scondi y ta tuma ‘kico cu ta’ bou di salario minimo pa sobrevivi. Foei! Respeta e trahado, trat’e bon segun nos leynan laboral y si por (y boso por!) trat’e miho ainda. Aki di berdad ‘Rubiano no mester come ‘Rubiano!
Ay! Porfin Chichi lo por cana atrobe riba beach sin trompica riba hende, aparato, cabuya y cuanto cos mas. Segun Chichi a compronde, e ‘beach policy’ cu minister Otmar Oduber a bisa cu lo implementa, lo trece structura y ordo den e ‘beach caos’ existente. Ban wak.
Entre e hotelnan sorpresa cu ta bay wordo construi tin un ‘Disney Resorts’ cu ta haya e tereno di ex-Freezone. Sigur Chichi su nietonan a keda contento ora nan a tende. Chichi ta haya cu tur proyecto di gobierno, cu claro ta wordo paga cu Chichi su placa, mester ta gratis pa pueblo. Si no ta pa pueblo, hopi lo a muri mal morto caba...
Chichi su comer ta mira cu bon wowo cu porfin ta cuminsa organisa cierto patrimonionan cultural di nos pueblo. Comer Ida a entrega un proyecto cultural cu e mesun meta y mas otro punto na gobierno un par di aña atras, pero lastima nunca el a haya atencion. Ma ainda e proyecto ta vigente tende; comer Ida su nomber y telefon ta skirbi riba dje. E di cu por yama ki ora cu ta.
E ‘chipmento’ di mucha pa Aruba a duna Chichi un bon idea! Di con na luga di ‘chip’ e muchanan no ta ‘chip’ e politiconan? Asina nos sa unda nan ta, unda nan ta bay, manera por ehempel ora ta bay Parlatino. Asina nan no por perde ni nada por pasa nan. Ta bon pa hinca e ‘chip’ den e ‘screening test’ como condicion pa ta ministeriabel. Ta pa nan mesun bon Chichi ta papia...
Dia 1 april tabata un dia laf. A lo menos pa Chichi. Paso Chichi tabata sa caba, anto sin bola di cristal, cu e ‘agreement’ tan anuncia cu Citgo y otronan lo no bay door. Chichi a spera poco ‘joke’ cu mas gracia...
Aruba tin un bunita waf na Barcadera. Laga nos wak awo si e ta bay funciona. No comer, no ta e maramento di barco of bahamento di container Chichi kiermen. Chichi ta papia di e placa cu ta wordo genera pero cu no semper ta ‘klop’.
‘Bay de wey’, con a para cu e duaneronan cu a keda suspendi? Chichi a tende cu a bin mas duaneronan suspendi acerca? 1+1=2 of =8?


text:
Kralendijk- Debi na oumento fuerte di kasonan di covid riba e isla, ofisina di Impuesto (Belastingdienst C/N) i Duana na Boneiru lo ta será pa bishitante preventivamente di 8 te ku 29 di mart 2021.
E ofisina di haf di Duana na Boneiru si ta keda habrí.
Servisio rápido na kliente
Pa por sirbi kliente mas rápido i mihó, Belastingdienst ta keda alkansabel via +599 715 8585 òf Balie@belastingdienst-cn.nl.
Por akudí via e adrès di meil aki ku preguntanan ku normalmente lo a pasa na bali di Belastingdienst, manera:
- Pregunta tokante tur tipo di ‘aangifte’ i komportashon di ‘aangifte’;
- Petishon manera: DIGID, number di crib, deklarashon di entrada, deklarashon di asistensia hurídiko, areglo di pago i posponementu di pago;
- Hasi kambionan manera: kambio di number di kuenta i/òf adrès;
- Tur pregunta di Duana.
E adrès di meil helpdesk@belastingdienst-cn.nl tambe ta keda disponibel pa pregunta tokante di ICT pa tur tres isla. Por entregá dokumento libramente despues di orario di ofisina tambe den e buzon banda di e entrada prinsipal di ofisina di Belastingdienst na Boneiru.
Belastingdienst ta urgí klientenan gustosamente pa skohe solamente un kanal di kontakto. Pues sea manda un meil òf yama na telefòn. Uso di diferente kanal di kontakto na mesun momentu no ta nesesario. Ta yuda kliente den un biaha sea via di meil òf na telefòn.
Hasi ‘aangifte’ online
Habitantenan i empresarionan na Boneiru por hasi nan ‘aangifte’ di ABB, LH i ‘verzamelloonstaat’ online, na un manera fásil, seif i rápido. Si mester yudansa pa hasi esei, nos hèlpdèsk ta semper disponibel pa yuda. E adrès di meil helpdesk@belastingdienst-cn.nl ta keda disponibel, solamente pa hasi pregunta tokante ICT i hasi ‘aangifte’ online.
Entregá personal
Por entregá dokumento libramente den e buzon banda di e entrada prinsipal di ofisina di Belastingdienst. Ta risibí un meil di konfirmashon di e dokumento entregá huntu ku stèmpel di Belastingdienst mas lihé posibel. Si BCN no tin bo adrès di meil, ta manda esei via di post.
Ta posibel pa scan i manda e ‘aangifte’ via Balie@belastingdienst-cn.nl.
Hasi ‘aangifte’ online via e wèpsait https://www.belastingdienst-cn.nl/ ta mas rápido.
Lesa tambe:


text:
Maneho di migrashon mester ta basá riba derecho humano. Kualkier persona ku ta pensa otro, realmente no tin derecho di biba den un demokrasia. Si un polítiko òf gezaghebber no ta rekonosé derecho fundamental di hende, pueblo mester dun’é su retiro. Awe e ta trapa derecho di migrante, mayan e ta trapa derecho di nos tur ku mesun fasilidat.
Tratado Internashonal di Migrashon
Di 2 punto di prinsipio ta ku maneho di migrashon mester kuadra ku normanan internashonal. E maneho di migrashon proponé den e artíkulonan ku lo sali den ARCO ta kuadra ku e Tratado Internashonal di Migrashon (‘TIM”) di Nashonnan Uní. Nos ta konsiente ku e tratado aki no a wòrdu ratifi ká pa Boneiru ainda. E tratado a drenta na vigor pa mas ku 20 pais. Pero tur ta paisnan ‘den desaroyo’, esta paisnan ku no ta risibí hopi migrante, sino ta produsí migrante. Sin embargo, ta hustu i korekto pa adoptá e tratado aki komo guia pa Boneiru, pa motibu ku e no ta nada otro ku un elaborashon di derechonan humano ku ta na vigor pa Boneiru kaba.
No tin libertat sin libertat di migrashon
Di 3 punto di prinsipio ta ku no ta eksistí libertat sin libertat di migrashon. Asta animal tin libertat di migrashon! E ser humano a nase liber, pero tur kaminda gobièrnunan ta limitá su libertat. Libertat di migrashon ta un derecho humano fundamental ku por wòrdu limitá solamente, si tin hustifikashon real pa esei. Pa Boneiru hustifikashon real pa restringí migrashon ta ku un maneho kompletamente liber i habrí lo resultá den un influho muchu grandi di migrante, lokual Boneiru no por prosesá. Migrashon kompletamente liber lo resultá den un kaos ku no ta benefisiá ni Boneriano, ni migrante. Esaki ta nifiká ku sierto restrikshon di migrashon ta hustifiká.
Derecho fundamental di aspirá na felisidat
Di 4 punto ta ku tur hende tin derecho di aspirá na felisidat. Pa ser felis un hende mester di libertat di persiguishon i un entrada digno i adekuado, mas fasilidatnan básiko manera edukashon i salubridat públiko adekuado. Si un persona no por haña eseinan den su propio pais, ta natural ku e ta buskele den otro pais kaminda e básikonan aki sí ta optenibel p’é. Ta p’esei ta un akto noble preskribí pa tur religion pa habri porta di bo pais pa migrante mas tantu posibel.
Libertat di trabou
Di 5 punto di prinsipio ta ku tur hende tin libertat di buska trabou libremente pa gana su pan di kada dia i pa mantené su famia (Tratado di Derechonan Soshal, Ekonómiko i Kultural ku ta na vigor pa Boneiru). Gobièrnu tin obligashon sagrado pa promové i protehá e libertat di trabou aki. Ta un krímen ekstraordinario igual na sklabitut pa stroba kualkier hende di traha libremente pa mantené su famia. E libertat aki por wòrdu restringí solamente si tin hustifi kashon real pa esei. Un restrikshon ku ta hustifi ká ta ku no mester duna pèrmit di estadia na migrantenan nobo, mientras ku tin Boneriano ku por hasi e trabou. Sin embargo, unabes un migrante a haña pèrmit pa drenta, e mester haña un trato igual ku Boneriano.
Famia ta fundeshi di komunidat
Di 6 punto di prinsipio ta ku e famia ta fundeshi di nos kumunidat i mester di protekshon di gobièrnu. Kualkier persona ku ta pensa otro no meresé di biba den un komunidat organisá. Kualkier polítiko òf gezaghebber ku no ta rekonosé esaki òf ta aktuá kontra esaki ta kometé un krimen moral ku ta violá tur regla legal i religioso. Un gobernante asina mester haña su retiro sin mas. ‘Famia’ den e konteksto aki ta nifiká mayornan ku nan yiunan menor di edat, i tambe yunan mayor di edat ku tin hèndikèp i ta dependiente di su mayornan. E konsepto ‘famia’ tambe por inkluí mayornan di migrantenan ku pa motibu di biehes no ta kapas mas pa kuida nan mes. Esaki ta enserá ku mester rekonosé derecho di reunifi kashon di famia di e migrante den e pais kaminda e migrante tin mas tantu fasilidat soshal i ekonómiko pa mantené su famia. Esaki ta enserá entre otro ku e migrante ku ta gana sueldo mínimo na Boneiru mester por haña pèrmit pa reunifiká ku su famia, tur konforme art. 53 TIM.
Diskriminashon ta un krimen
Di 7 punto di prinsipio ta ku niun pais tin derecho di dirkriminá kontra migrante. Diskriminashon a base di nashonalidat ta un krimen igual na apartheid. Ku hopi berguensa nos tin ku konstatá ku a pesar di hopi reklamo al respekto te ainda Boneiru ta diskriminá kontra migrante riba un eskala alarmante. Pa medio di e artíkulonan aki nos di ARCO ta eskpresá nos desgusto profundo kontra esaki i ta pidi diskulpa na e migrante pa e krimen aki kometé kontra nan. ARCO lo sigui hasi su máksimo esfuerso pa kontra-arestá e hecho mahos aki. Pa un pueblo ku antes a sufri hopi bou di diskriminashon e berguensa aki ta dòbel. No tin niun duda tampoko ku tin hopi Boneriano ku tambe ta kon-dená e situashon aki. Mester bisa sí ku tin muchu tiki migrante i Boneriano ku ta dispuesto pa enfrentá gobièrnu na un manera serio, organisá i efikas pa drecha e situashon aki, lokual ta e motibu prinsipal ku e situashon te ainda no a ser kambiá. Den e konteksto aki mester remarká ademas ku hopi polítiko ta
tira kulpa riba Hulanda, pero esei no ta relevante. Bèrdat ta ku despues di aña ‘90 Hulanda su maneho a bira diskriminatorio kontra migrante. Pero aki na Boneiru diskriminashon kontra migrante semper a tuma lugá i Boneiru nunka no a protestá kontra e kambionan negativo na Hulanda. Al kontrario, a implementá nan ku gusto! Na Hulanda sí tabatin pro-testa i - danki Dios - despues di último elekshon un kambio positivo ta na horizonte.


text:
Kòrsou ta sigui traha ku Hulanda pa risibí sosten finansiero
Kòrsou ta sigui traha ku Hulanda pa risibí sosten finansiero
Geplaatst op 28 June 2021 dor di Ministerio Finansa
WILLEMSTAD – Riba djaluna 28 di yüni 2021, Gobièrnu di Kòrsou a entregá un karta na Parlamento kaminda ta duna státùs di e negosashonnan ku Hulanda pa loke ta trata sosten di likides. Alabes ta informá Parlamento di akshonnan ku den e próksimo dianan mester bai tuma lugá, di forma ku Kòrsou por risibí e di 6 transh di sosten di likides pa e terser kuartal di 2021. Esaki tur ta basá riba desishonnan ku a keda tumá durante di e reunion di Konseho di Minister di Reino riba 18 di yüni último.
Pa motibu di e di dos lockdown ku a tuma lugá na luna di mart /april 2021 i kambio resien di gobièrnu, a surgi un retraso den e diferente trabounan pa kumpli ku tur kondishonnan mará na e di 2 i di 3 transh. Mirando ku kumplimentu di tur kondishon ta imperativo pa por sigui risibí sosten finansiero, esaki a trese kuné ku – durante di e último reunion di dia 18 di yüni – Konseho di Minister di Reino a tuma e desishon pa bai di akuerdo ku pone e siguiente transh di Naf. 168 mion disponibel, sinembargo ku kondishonnan nobo. Básikamente esaki ta enserá ku ta splet e transh den dos pago parsial di respektivamente Naf. 75.5 mion i Naf. 92.5 mion, kada un mará na nan propio kondishonnan.
Pa loke ta e promé pago di NAf. 75.5 mion, un di e kondishonnan prinsipal ta pa promé ku 1 di yüli próksimo, Parlamento di Kòrsou i Gobièrnu di Kòrsou konhuntamente reaprobá e akuerdo mutuo pa kolaborashon entre Kòrsou i Hulanda ku a drenta na vigor riba 30 di òktober 2020. Banda di esaki a pone komo otro kondishon pa huntu ku e mésun ‘deadline’ ariba menshoná, Kòrsou – o sea Parlamento i Gobièrnu – bini ku e dos leinan (landsverordeningen) nesesario pa introdusí e redukshon di 25% riba e pakete total di kondishonnan laboral di tantu Parlamentario- komo Ministernan. Adishonalmente ta pidi pa sigui kumpli ku kondishonnan eksistente manera koperashon kompleto i transparensia den raportahe di e situashon finansiero di pais i maneho di sèn ku a risibí a traves di e sosten di likides (por ehèmpel e supsidio di NOW).
Sifranan aktual i pronóstikanan di e forma ku Gobièrnu lo bai repartí e fondonan ku ta bini liber ku futuro transhnan, ta indiká ku e situashon finansiero di Kòrsou por lo pronto lo keda un situashon delikado kaminda e nesesidat pa risibí sosten finansiero ta mas ku esensial. Hustamente pa e motibu akí Gobièrnu di Kòrsou ta pidi Parlamento pa e koperashon nesesario den yuda kumpli ku e kondishonnan nobo, asina ku Gobièrnu por sigui enfoká riba e pasonan ku mester tuma lugá pa fortifiká e finansa públiko di pais i mehorá e situashon sosial-ekonómiko di pueblo.
Gobièrnu di Kòrsou ta konta riba sosten di Parlamento di Kòrsou i ta keda ku un mira positivo pa loke ta e negosashonnan ku Hulanda den e periodo benidero.


text:
E suseso Outoridat di Splicacion ta di agensia governmental entrada di kobransa di debe, tòg i dialoga di SuelaDi Outoridat di Splicacion ta e úniko organisation ta Saca facilidad pa retirá plaka di kuenta bankario di debedó nan i, si ta nesesario, bishitá e kasnan i empeñonan di debedó di promesa (desaster) na e tereno.
E outoridat tambe tin e derecho pa wanta e placa direktamente for di e unico di e debedó.
E por gana e debenan di individual i e empeñonan, meskos ku na e gobernashon. Un persona òf organisation su debedó ta nenga di paga un debe renchi por presentá un relacion den e Outoridat. Si no tin kontesta i no tin ningun prueba di e e relacion ku a yega den besindario, e Outoridat por tuma poseshon di debedó di plaka òf biennan. Si e debedó diskushon e relacion di e debe na e tempu stipulá di dies dia tin un tribunal mester disidí si e debe operacion ta correa. Esaki ta un tempu bunita kortiku, i e debe ta mas kunsumí den e pasa Un hende den di kuater simannan di biahe di accijns por konta ku su bin, si tin lubidá di paga un proyekto di lei, ku e Outoridat di Splicacion tin mengua plaka di nan kuenta bankario. No prosedementu hegai pa tributo, pasobra nan mester ta pages riba e fecha di vensementu, inkluso si e debedó konsiderá indirekto. E Outoridat ta bai na image di placa, i si e relacion di tributo ta fiha ku ta inkorekto, e placa ta remplasando.
E Outoridat mag di bai tin un debedó pa mantené e nesesidatnan required na di kuminda i e nan independiente. Un debedó di siguridat por ta bende pa e Outoridat Tur e debedó ta registra na Outoridat di registro públiko i keda para ei riba e tres aña despues di e debe a wòrdu pages.
Esaki ta hasi ku ta final difísil pa e debedó pa optené un credit bo ta aki periodo. Den hopi kasonan e durante e periodo, evitá ku e debedó ta hasi e kosnan ku required di siensia economia, manera e hür di parlamento òf di e inscripcion di e sirbishi. Den e tera no ei e debe públiko di e coleccion di outoridat i unda e sinembargo di e outoridatnan solamente ta aktivo ora risibí un dekreto di korte, ken ku ta plania rekohé di plaka ku nan added nesesidatnan pa protehá e proseso legal di nan mes òf ta uza un agensia di obra di debenan. Uza e sirbishi di agensia sea di Outoridat di Splicacion ta kaminada, asina ku e mayoria di e grupo ta uza privá, agensia di obra di debenan pa e proseso di Suela.


text: Diaranzon madruga a drenta informe di cu banda di Royal Plaza tin un adictonan ambulante ta pasa ofrece cosnan na benta y cu probablemente lo ta procedente di ladronicia, mesora a dirigi patruyanan na e sitio. Den Shellstraat polis a topa cu e conocido di fam P. cu tabata cana cu un caha cu varios cos cual e sospechoso no por a comproba cu ta di dje. Polis a confisca tur cos pa mas investigacion y a bis’e cu e bini cu comprobante cu ta di dje y e ta hayanan bek y si nan ta procedente di ladronicia e ora ta polis lo bin p’e!


text: Diadomingo madruga a drenta informe di un accidente unda un auto lo a dal un palo di lus y un muraya banda di American Bar pero e auto a sigui core, mesora a dirigi un patruya na e sitio. Na yegada di e patruya a mira e daño causa na e parkinglot banda di BSL Laundry y e lastra di azeta tambe di e auto cu a sigui core bay. Polis logicamente a sigui e marcanan y a logra yega te na unda nan a topa e auto Toyota Passo A 70437 patras di Watertoren. Polis a confisca e vehiculo ya cu su papelnan no ta cuadra, na e sitio a topa e chauffeur kende tabata bao influencia di alcohol y a detene pa a stuur burachi, causa accidente y bandona sitio di accidente.


text:
Aruba
Polis motorisa herida despues di accidente na Tanki Leendert
Un accidente cu herido a tuma luga riba caminda grand di Tanki Leendert. Segun por a compronde na sitio, un vehiculo lo a sali dilanti e brommer cu consecuencia cu e motosiclista a keda tira riba caminda.
Esaki a tuma luga den careda di 4:30 pm ora cu a pidi presencia di demas colega como tambe ambulance na Tanki Leendert pa un colega cu a resulta herida. E accidente a sosode net dilanti Wendy’s.
Por a tuma nota di e vehiculo envolvi, un Toyota Passo color cora cu tambe a haya basta daño na momento cu el a bay dal den cura di un cas. Chauffeur di e vehiculo tambe a resulta herida.
Mientrastanto por a observa e polis motorisa tira meymey caminda y e brommer benta un banda. E tabata sigura cu e tabata bon pero no a basila di pidi ambulance pa ambos persona herida pa asina nan ricibi atencion medico necesario.
Manera por a premira, e trafico tambe a pega formalmente den e area y a haci cu basta ruta alternativa a stagna inmediatamente.


text: Na momento cu chauffeur a bay cambia canal di su radio, a descuida atencion for di riba caminda y den fraccion di seconde a perde momento cu e auto su dilanti a para. No por a evita e golpi mas. Tur esaki a pasa diaranson atardi, un poco prome cu e crusada di cas di gobernador na savaneta, na momento cu nan tabata biniendo abou direccion Playa. A pidi presencia di ambulance na sitio. Entre esnan envolvi tabata tin un criatura cu a ricibi herida leve dor di e impacto, el a dal su cabes ora cu e autonan a dal tras di otro. E tabata den e auto cu tabata patras y cu a ocaciona e accidente. Chauffeurnan no ta imagina e consecuencia di un seconde cu no pone atencion debido por causa den trafico. E biaha aki e vehiculo dilanti a para trankil, pone su señal pa bira sin premira cu su tras e persona na stuur no tabata pendiente di su intencion. P’esey ta boga semper pa no atende cu nada otro na momento cu ta na stuur pa evita cualkier desgracia. Afortunadamente nada grave no a pasa akinan.


text: Diadomingo mainta varios cliente cu a bay laba nan paña na e mihor laundry cu e mihor prijs y ubica den Weststraat a nota cu tin un persona medio herida benta abao banda di e laundry y a bati alarma, mesora a dirigi un patruya na e sitio. Na yegada di e patruya a bin descubri cu aki ta trata di un conocido alcoholico cu ta cay drumi unda cu ta. Ora a lanta e persona esaki no a coopera mucho cu polis y mester a bay over na detene. E vehiculo di transporte pa detenidonan a bin buske y a dune un cuarto gratis na Shaba All Stars Resort.


text:
65 mama hóben a finalisá proyekto di Fundashon Famia Planiá: Banco di Caribe ta sostené ‘Bo Eskoho Pa Éksito’
WILLEMSTAD: Mamanan hóben ta pasa den momentonan difísil. Hopi di nan tin ku enfrentá bida nan só debí na un embaraso indeseá. Pero den tur situashon difísil tin un buèlta pa mihó. E ta kuminsá ku e determinashon pa kambia bo sirkunstansia di bida. Esaki ta loke 65 mama hóben a hasi! Resientemente Fundashon Famia Planiá a klousurá e proyekto ‘Bo eskoho pa éksito’ i djadumingu último e organisashon ku sosten finansiero di e.o. Banco di Caribe a logra krea un paréntesis i entregá un opsekio. Tur partisipante a risibí un pakete masha útil ku ta kontené diferente komestibel pa nan uso.
E proyekto ‘Bo eskoho pa éksito’ tabatin un durashon promedio di 11 luna. Sesentisinku mama hóben ku na desèmber 2021 a kuminsá nan partisipashon na e proyekto ‘Bo eskoho pa éksito’ a finalisá e trayekto ku éksito. Kada un di e mamanan aki tin un historia úniko i ta biba situashon difísil, sinembargo nan ta lucha tur dia pa sali na bienestar di nan famia. Banco di Caribe ta sumamente kontentu ku e partisipantenan aki a kumpli ku nan meta i ta deseá nan hopi éksito.
Tokante Fundashon Famia Planiá
Fundashon Famia Planiá ta un organisashon ku ta duna un man den diferente area sosial i familiar di nos komunidat. E proyekto ‘Bo eskoho pa éksito’ su enfoke tabata entre otro, pa konsientisá i prevení embaraso no deseá. Banco di Caribe ta deseá pa e proyekto aki sirbi komo estímulo pa kada partisipante. Un pabien na Famia Planiá i tur partisipante! Riba fotonan athunto un impreshon di djadumingu último.


text:
Power News Blog
DI ARUBA PA ARUBA TA START AWE !
Di Aruba pa Aruba, inisiativa di ayudo di Power FM 101.7 hunto cu e Comunidad.
Oranjestad, Aruba
Power Fm 101.7 lo cuminsa awe 28 April 2020 cu e bunita projecto di recolecta producto nan comestible y tambe di Hygiana pa asina juda e famia nan mas nesecita den e situacion di crisis actual causa pa COVID-19. Propietario y Locutor di Power FM Sr. Ralph Maduro a wak e nesecidad pa usa e Media importante aki cu ta radio pa asina por juda esnan cu tine hopi mas duro, gobierno di Aruba a senjala cu lo tin 35 mil hende cu lo perde trabou y cu lo mester bai haya un subsidio di 950,00 florin pa Luna cu sigur ta un ayudo importante, pero no lo ta suficiente pa por cubri tur e nesecidad nan basico di un Famia. Propietario di Power a aserca su socio y Director Sr. Ruben Garcia cu e idea aki y mes ora a traha riba dje y a haya apoyo di full e Team di Power FM pa cu esaki. Lo recolecta mas tanto producto durante full e luna di Mei y na final di Luna lo pasa esaki pa departamento di asunto nan Social cu tin e data base di tur e famia nan cu mester ayudo den e momento nan dificil aki. Lugar di entrega lo ta na Studio di Power FM situa na paradera (edificio di BrightBakery) y si tin persona cu no por trasporta su mes pa e lugar di entrega lo por app nos +297 560-7959 nos lo pasa pick up e producto nan. Sigur Producto nan cu tin mester ta comestible mas cu tur cos , Producto nan di limpiesa y tambe producto nan pa baby y mucha. Sigur di awor caba nos kier a gradeci Full e comunidad, ban juda nos Ruman nan #diaarubapaaruba
MENU PRINICIPAL
PROGRAMACION
Telephone: +297 585 2021
E-mail: info@powerfm1017.com


text:
The Boolchand group a bolbe demostra e confiansa den Aruba y su comunidad cu apertura di e mas recien tienda di PANDORA na nan localidad completamente nobo na The Shops at Ling & Sons.
E gran apertura aki a tuma lugar dia 28 di April unda cliente VIP, socio, amistad, ehecutivo di Pandora y tambe Su Excelencia Minister President di Aruba tabata presente. Minister President sra. Evelyn Wever Croes a duna su tempo pa mustra sosten cu cortamento di sinta hunto cu e director di The Boolchand Group Sr. Ram Boolchand, oficialisando asina e bunita apertura aki. “Nos ta gradecido na e Gobierno di Aruba pa tur e decisionnan duro cu mester a keda tuma pa proteha nos comunidad y na e mesun momento, e esfuerso haci pa sostene nos economia local”, sr. Boolchand a expresa.
The Boolchand Group a traha duro p’asina logra sostene nan negoshi y adapta mas cu tabata posibel pa recupera di e tempo nan dificil di e pandemia. Durante e tempo aki hasta tabata ofrece compra y entrega di nan productonan na tur cliente.
E tienda nobo di PANDORA mes ta uno c’un interior bunita yena cu piezanan unico di e nomber Pandora. E ubicacion nobo aki, aparte di ta uno accesibel ta conta c’un parkeo amplio pa tur cliente amante di Pandora. “Nos ta agradecido pa tin e oportunidad di habri un tienda nobo den un localidad cu ta miho situa y mas accesibel pa e comunidad local, y cu na e mesun momento por sirbi e mercado di Airbnb’s y di short-term rentals cu ta aumentando”.
The Boolchand Group a dedica su mes na e isla di Aruba desde 1974 y ta sigui cu nan compromiso pa keda inverti den Aruba.
Bo ta invita pa bishita e tienda di mas nobo di The Boolchand Group, PANDORA na The Shops at Ling & Sons.


text:
Kòrsou Aksesibel
13 Sèptèmber 2019 - Avila Beach Hotel
E konferensia lo ta na papiamentu
Dikon Partisipa?
Aksesibilidat i inklushon ta birando e standarte mundialmente. Komo Kòrsou abo tambe por ekipá bo mes miho pa por inkluí personanan ku desabilidat na bo establesimentu. E evento aki lo dunabu tur e aspektonan di aksesibilidat nesesario através di eskperto i profeshonalnan pa bo logra risibí kualke persona ku un desabilidat fisiko na bo establesimentu.
Oradornan
PROGRAMA
Hinter un dia di programa spesial pa negoshinan ku e seshon general i mas laat un seshon pa publiko.
Seshon pa Empresa
9:00 - Apertura
9:15 - Aksesibilidat pa ku bista
9:45 - Aksesibilidat pa ku oido
10:15 - POUSA
10:30 - Turismo Aksesibel
11:30 - Aksesibilidat den Sentro di Suidat- Rapport 2014
12:00 - "LUNCH"
14:00 - Guia pa mehora aksesibilidat
15:30 - POUSA
15:45 - Aksesibilidat Online
16:15 - Pregunta Plenario
Seshon pa Publiko
18:00 - 18:15 Bon Bini
18:15 - 18:45 Bibienda Aksesibel
18:45 - 19:15 "Invalide Parkeerkaart"
19:15 - 19:30 POUSA
19:30 - 21:00 Diskushon Plenario ku diferente organisashon


text: Diahuebs mainta a drenta informe di cu tin un candela basta grandi den e mondinan di Rooi Manoonchi cu ta pasa bay te Rondweg, mesora a dirigi tanto polis como bombero na e sitio. Na yegada di e patruya a bin compronde cu un adicto ambulante bisti full na preto a drenta cu un tanki gasolin y a sali despues di cu e candela a ser cendi e tabata full na preto. Polis den e rato di ora ey a topa cu 3 adicto y tur 3 bisti na preto y a tuma nan tur nan nomber. Entretanto bomberonan a yega y a combati e candela rapidamente e chosa si a keda completamente destrui.


text:
The content originally appeared on: Diario
ORANJESTAD(AAN): Diamars atardi sindicato ABV y hospital a firma un acuerdo di protocol pa un CAO di 1 aña.
Gregory Croeze miembro di hunta di directiva di Hospital y Laboratorio a splica cu e CAO ta valido pa 2022.
El a splica cu e negociacionnan a cuminza fin di aña pasa y tabata basta intenso.
“Tur siman nos team di Hospital y esun di e sindicato a sinta na mesa pa delibera kico ta nifica e recortenan cu nos a haya riba nos presupuesto pa 2022 y pa yega na puntonan riba cual nos por a bay di acuerdo, pa loke ta kico si por y kico no por ainda e aña aki”, segun Croeze.
Croeze a gradici tur envolvi den e logro aki, mirando tambe cu negociacionnan no tur ora ta facil.
Presidente di ABV Gina Maduro di su banda a trece dilanti cu desde October di aña pasa ABV a cuminza cu negociacion pa miembro y empleadonan di hospital y FSLMA y Bloebank.
“Mi tin cu bisa cu prome biaha den historia pa sindicato ABV mester a negocia un CAO, unda cu e corte di 5.5% a pone cu no tabata un negociacion na un manera tradicional”.
Partidonan a purba wak con pa yega na un acuerdo, unda cu tabata wardando riba e desaroyonan cu tabata andando y a nota cu e recorte di 5.5% a sigui.
Esey a pone cu nos mester a ‘versober’ e CAO, segun Maduro.
El a sigui bisa cu ambos partido na mesa a demostra nan grandeza pa yega na un acuerdo, unda cu ta bay haci recorte si, pero na momentonan cu e ta haci menos dolor pa tur hende.
“Di otro banda e parti cu si ABV ta hopi contento cune ta e hecho cu e parti di pensioen porfin a bira 15% pa e trahadornan di hospital”, segun Maduro kende a gradici tur envolvi den e proceso.
Presidente di hunta di directiva Jacco Vroegop tambe a hiba palabra y a gradici tur empleado pa nan aceptacion di e acuerdo.
“Den e temponan hopi dificil aki tur hende mester duna di nan banda y ta birando cada vez mas dificil mirando entre otro e inflacion riba e isla y tur tipo di otro problema, incluyendo cortamento di gasto den cuido cu Aruba a wordo obliga di haci”, segun Vroegop.
.


text:
Kontrol di tráfiko general i riba tranporte di karga pisá.
KOMUNIKADO DI PRENSA 091 /2022
18 febrüari 2022
Kontrol di tráfiko general i riba tranporte di karga pisá.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djabièrnè 18 di febrüari 2022, personal di warda di polis Rio Canario a tene un kontrol di
tráfiko general i riba transporte di karga pisá.
E kontrol aki a tuma lugá riba F.D. Rooseveltweg.
A kontrolá un total di 119 vehíkulo i a parti un total di 49 prosès verbal pa e siguiente
infrakshonnan kometé:
Pa manehá un vehíkulo:
Sin karchi di kùr bálido;
Sin seguro bálido;
Sin reibeweis bálido;
Sin fahá di seguridat bistí;
Sin plachi number i/òf plachi di number invisibel.
Ku glas skur.
Un transporte di karga pisá su karchi di kùr no tabata na òrdu.
Tres vehíkulo a wòrdu hibá kas ku kran bou di kondishon.
E kontrolnan aki ta kontinuá.


text:
[ÚLTIMO INFORMASHON]: Último desaroyonan relashoná ku Covid-19. Lamentablemente un (1) persona ku tabata den kuido intensivo na HOH na Aruba a fayesé
[ÚLTIMO INFORMASHON]: Último desaroyonan relashoná ku Covid-19. Kuida bo mes i esnan rònt di bo, pa e promesa di un futuro briante bira nos realidat.
Tin shentidiesinku (115) kaso ku a rekuperá. Aparte di esaki tin diesun (11) kaso nobo pa awe. Despues di mas investigashon a resultá ku tin un (1) kaso ku tabata registrá dòbel, a hasi e adaptashon nesesario den e sifranan. Situashon na CMC; Te ku awe
merdia, tabata tin sesentidos (62) persona hospitalisá, di kua bintinuebe (29) ta risibí kuido intensivo. Aktualmente tin kuater (4) persona di Kòrsou ku ta hospitalisá den kuido intensivo na HOH na Aruba. Lamentablemente un (1) persona ku tabata den kuido intensivo na HOH na Aruba a fayesé.


text:
Seroe Pita:
Diasabra den careda di 3 or y 45 di marduga, un rato despues di e accidente serio na Piedra Plat, a sosode un otro accident a sosode na Seroe pita.
Un auto cu dos ocupante pasando e crusada bayendo direccion nort a perde control.
Pa un of otro motibo e chauffeur a baha caminda cu su auto y e tire a pega den e tera canto di caminda. Esaki a pone cu e chauffeur a perde control unda cu e auto a bay pega den un mondi pariba di caminda. Durante cu esaki a pasa e vehiculo lo a bira y keda cara pazuid di unda e tawata bin.
Ambos ocupante di e auto despues di e impacto mesora a logra sali for di e auto. Un di e ocupantenan tabata herida, unda cu na yegada di polis a haya un dama ariba suela drumi ariba su banda drechi.
Paramediconan cu a yega e sitio despues di a haci algun control y mirando cu e victima ta halando rosea pero no tawata comunica cu nan a opta pa bay cu ne Hospitaal.


text:
Dios a tira un bista den su Jardin y a topa un espacio bashi
Despues su mirada a pasa ariba tera y a mira bo cara cansa
E la pone su brasa rond dibo y a hibabo pabo por sosega den su Jardin
Cu tristeza y dolor na nos curazon nos ta anuncia fayecimento di nos ruman:
Elvia Violeta Tromp
Mihor conoci como: “Efa”
*15-10-1954 – +16-05-2022
Na nomber di su:
Mayornan:
†Cristobal y †Aura Tromp-Donata
Rumannan:
Filomena (Mechi) y Ricky Illis
Carmencita (Cam) y Mike Alberts
Hubert (Hibi) y Lica Tromp
Edgard (Gachi) y Greta Tromp
Greta y Gabriel (Elio) Tromp
Edwin (Win/Puppy) y Lena Tromp
Iris (Ludwina) y Alex Werleman
Agustin (Junny) y Suzanne Tromp (na hulanda)
Subrina(o)nan stima manera yiu:
Nerissa Illis y famia (na Merca)
Ricardo Illis y famia
Xario y Cindy Alberts
Agnetha y Moshe van Buuren y famia (na Hulanda)
Neal y Joreli Tromp y famia
Danilo Tromp y yiu
Valery Tromp y yiunan
Ghirzanthi y Marian Tromp y famia
Suhail y Esy Kelly y famia
Urwin Tromp
Sayenne y Joshua Perez y famia
Gilris y Jeramy Wooldridge y famia (na Merca)
Gilienne Werleman y Selvic Franca y yiu
Justin Tromp y Shirley Caglayan y yiu (na Hulanda)
Stacey Tromp y yiu (na Hulanda)
Desiree Tromp y Leroy Gilbert (na Hulanda)
Compañero di bida:
Cadi Coll
Tanta y omo:
Vensita Danje-Donata y famia
Serapio (Japi) Donata
Sra. Vda Chia Donata-Danies
Y demas tanta y omo nan den feliz memoria
Ta invita tur prima y primonan, sobre subrina y subrinonan, madrina y padrinonan, bisiñanan, conocirnan, leidster nan di biba bao bo guia y miembronan, famia nan Tromp, Donata, Illis, Alberts, Albertsz, Jansen, Werleman, Maduro, van Buuren, Paesch, Croes, Kelly, Perez, Wooldridge, Franca, Gilbert, v/d Biezen, Danje, Danies, Matos, Hoogstens, van Lis, Trimon, Odor, Dijkhoff, Loepstok, Caglayan y demas famianan.
Nos disculpa si den nos tristeza nos por a lubida un of mas nomber di famia
Acto di entiero lo tuma lugar diabierna 20 di mei 2022 na Misa Santa Filmonena na Paradera di 2or pa 4or di atardi y despues pa Santana Pastoor Kranwinkel na Paradera.
Disculpa nos pero despues di entiero no ta ricibi bishita di condolencia na cas.


text:
15 di mei
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
15 di mei ta e di 135 dia di aña (136 den un schrikkeljaar) riba e kalènder gregoriano. Ta resta 230 dia pa finalisa e aña.
A sosodé[editá | editá fuente]
A nase[editá | editá fuente]
- 1938 - Madeleine Albright (84), diplomátiko i polítiko merikano
A fayesé[editá | editá fuente]
A selebrá/konmemorá[editá | editá fuente]
- Paraguay - Dia di Independensia (di Spaña na 1811). Selebrashonnan ta inisia for di 14 di mei, Dia di Bandera.
- Dia Internashonal di Famia


text:
Oranjestad – 26 di october 2021 – Pa di dos biaha Aruba Bank ta uni cu Cede Aruba den nan proyecto Pitch Time Aruba caminda hobennan di edad di 15 te cu 23 aña por participa. Pitch Time ta un programa dedica na forma lidernan nobo na hobennan den nos comunidad. Durante e transcurso di e proyecto e hobennan hunto cu NGO’s local ariba nos isla ta crea un conexion balioso cu nan ta hiba cu nan durante nan futuro carera y den nan bida.
Diabierna atardi na Club Kibrahacha, a tuma lugar e lansamento oficial di e proyecto Step It Up. E proyecto aki ta un proyecto cu lo duna balor na materia di Culturele en Kunstzinnige Vorming (CKV), enfocando riba expresion di arte door di baile. Lo brinda e hoben les tocante salud y e importancia di socialisa y organiza un competencia di baile den scolnan pa na final recauda fondo pa yuda scolnan cu mester di material den e vak di CKV.
Aruba Bank ta desea tur participante exito den e workshops y den e competencia final cu e proyecto aki ta brinda. Pa Aruba Bank ta un honor di por a contribui y alabes ta forma parti di un proyecto cu ta yuda y kere den nos hobennan y den nan futuro.


text:
(NLTimes) – E reactor nuclear na Petten, cual tin 4 siman sin pa causa di un lik, no lo cuminsa traha bek te cu dia 17 di maart.
Sinembargo, te ainda no a ser confirma si e fecha aki ta realistico, segun un vocero di e operador di e reactor NRG. E lik den e sistema a ser haya riba e dak di e sotano, y a preveni e reactor di bolbe bek online despues di mantenimento.
“Actualmente nos ta den e etapa di preparacion prome cu reparacion. Nos a haci un proposicion cu mester di aprobacion di nos supervisor, e Authority for Nuclear Safery and Radiation Protection (ANVS). Na momento cu e proceso aki ser completa, nos por cuminsa ahusta e sistema, y despues bolbe activa e reactor,” e vocero a comenta.
Petten ta e suministro mundial mas grandi di ‘radioisotope’ medico cual ta usa pa diagnostica cancer y pa trata hendenan cu e malesa. E ‘isotopes’ nan aki ta usa pa radiacion di cancer den metastase. Tambe nan por ser usa pa trata pashentnan cu malesanan cardiovascular, y personanan cu infeccion.
E reactor Petten ta provee mas o menos 40 porciento di e mercado global di radioisotope. Mientras cu un otro reactor na Belgica a ser cera pa mantenimento planea, e reactor Hulandes aki a provee pa mita di e suministro mundial. Belgica y Hulanda hunto ta responsabel pa 65% di e suministro global di ‘medical isotopes’.
Actualmente, pashentnan di hospital por ser acomoda cu ‘radioisotope’ di otro reactornan rond di mundo, NRG a declara. “Pero si nos keda sin opera pa mas largo cu dia 17 di maart, eora nos lo tin un situacion diferente y nos lo mester reevalua e situacion. Si nos mira cu nos no lo logra cumpli cu e fecha aki, nos mester mira con e otro reactornan por yuda cu e situacion di un otro manera.”
Dutch Association for Nuclear Medicine (NVNG) a indica na comienso di februari cu algun hospital na Hulanda no por conduci e cantidad di scan cu nan lo kier pa causa di problemanan na Petten. E organisacion lo publica un calculacion nobo tocante e situacion den e dianan binidero.


text:
Entrante 12 di aprel 2022 e grupo di riesgo haltu por risibí e di dos booster kontra Covid-19
PUNDA- Entrante djamars próksimo, personanan den grupo di riesgo haltu por risibí e segundo shòt di booster kontra Covid-19 na Sentro di Bakunashon na SEHOS-POLI.
Manera ya ta e kaso na varios otro pais, inkluso Hulanda, Boneiru i Sint Maarten, awor Kòrsou tambe lo kuminsá ku suministro di e di kuater shòt, mihó konosí komo e di dos shòt di booster, kontra e vírus di Covid-19.
Entrante djamars, 12 di aprel 2022, tur persona den grupo di riesgo haltu por akudí na Sentro di Bakunashon na SEHOS-POLI pa risibí di dos booster kontra Covid-19. Esaki ta posibel di djamars pa djasabra di 8’or di mainta pa 5’or di atardi.
Konforme e konseho di salubridat di Hulanda, personanan ku ta keda kategorisá komo grupo di riesgo haltu ta personanan riba 60 aña di edat, habitantenan di kas di kuido, personanan ku problema di inmunidat i personanan ku síndrome di down.


text:
Kralendijk – E proyekto ‘Warda mi Rin’ a amplia e kuponan di trabou sosial na Krusada. Mas hende ku un desabilidat físiko òf mental por haña eksperensia den diferente tipo di trabou.
Plenchi di Trabou ta traha huntu ku Krusada riba e programa ‘Warda mi Rin’. E programa akí a krea kuater kupo di trabou mas. ‘Warda mi Rin’ ta brinda yudansa i guia na hendenan ku desabilidat físiko òf mental na trabou.
Seif
Ku e programa ‘Warda mi Rin’ personanan ku un desabilidat físiko òf mental ta sinti nan mes seif na trabou. Di e forma akí ta protehá e personanan ku no por protehá nan mes.
‘Warda mi Rin’ tabatin ocho kupo di trabou, pero for di promé di yanüari 2021 e kuponan di trabou a krese. ‘Warda mi Rin’ tin diesdos kupo di trabou awor. E empleadonan por traha den kuater diferente sektor: Kushina, Pakus, Greenhouse i Paketamentu i distribushon.
Tur e kuponan ta yená. Pa mas informashon tokante ‘Warda mi Rin’ por tuma kontakto ku Plenchi di Trabou na +599 715 8346.
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
WILLEMSTAD – ‘Stichting Humanitaire Zorg Curaçao’ (SHZC) i ‘Stichting Schoon Milieu op Curaçao’ (SMOC) lo entamá un kaso kontra Isla. For di 2010 e refineria tin un multa habrí di 75 mion florin ku nan mester paga, si nan no kumpli ku e norma di lei pa deskargo di suafel.
Segun Peter van Leeuwen, presidente di SMOC, 2013 tabata un aña rèkòrt pa deskargo di suafel. “Tin mas suafel den airu awendia ku añanan anterior.” 1 di febrüari último, SMOC a midi un pik no nòrmal di suafel. Segun Henny Cornelia di departamento di medio ambiente i seguridat di Isla, esaki ta relashoná ku resíduonan di Isla ku a pega na kandela. Entre e resíduonan tabatin barínan ku e materia heru sulfúriko. E materia tambe tabata den tera i esei a pone ku 1700 mikrogram pa kúbiko a keda deskargá.
SMOC tin mas ku dies aña ta lucha pa limpia e airu di huma ku e habitantenan den área mester biba kuné. ”Mi no ta haña niun koperashon. Por ehèmpel mi tin hopi siman ta purba drenta den kontakto ku minister di Salubridat Ben Whiteman i ku Milieu en Natuurbeheer (MNB), te dia di awe nan no a kontestá. Mi no ta logrando di pone e problema aki riba agènda di gobièrnu. Mientrastantu, Isla por hasi loke nan ke, pasó no tin niun sorto di kòntròl pa wak si nan ta tene nan mes na norma.
Direktor di MNB, Pablo Burgos ta bisa ku nan a hasi un inspekshon den refineria. Segun Burgos, e no por bisa si Isla a tene su mes na e kondishonnan den último añanan, pasó e mes ta den e enkargo di direktor un aña i mei so. “Tin un rapòrt ta sali tur aña ku midínan ku GGD Amsterdam mester validá. “Nos lo tuma medidanan a base di e resultadonan di e kònsèpt rapòrt di 2013, ku ta den nos man aworakí.
Van Leeuwen ta opiná ku si Isla por tene su mes na e normanan i pèrmitnan proponé, e gastunan lo ta den desénas di mion. Segun Gobièrnu e ahustenan ku nan mester hasi lo kosta nan mil mión, pero esei ta solamente si modernisá Isla tambe. “Refineria Isla a afirmá ku nan lo ta dispuesto pa hasi ahustenan nesesario den un di e huisionan. Esaki no a sosodé te dia di awe.”
Aparte di e huisio, e presidente di SMOC lo biaha pa Ulanda pa konvensé polítikonan pa intervení den e kaso aki. “Ulanda ta bisa ku esaki ta un problema outónomo, pero nos ta haña ku e ta un problema di reino. SMOC tambe a bati na porta di korte oropeo di derechi humano, pasó no ta kedando kla ku Ulanda. Pa e posishon ku Ulanda tin, nan mester por a intervení masha dia den e situashon aki, segun Van Leeuwen. Minister Whiteman no tabata disponibel pa komentario.
Bron: Notisia 360


text:
Willemstad – Na Kòrsou gerensia di PSB Bank ta konfirmá ku resientemente a deskubrí sierto iregularidat ku e sistema di Pagafasil. Esaki a kondusí na un investigashon i pa por kontinuá ku esaki, a suspendé algun empleado.
Gerensia di e banko ta enfatisá ku e investigashon no tin ningun influensia riba stabilidat di e banko. “Ounke ku e sistema di Pagafasil semper tabata i lo sigui ta seif pa hasi uzo di dje, ta hasiendo e ahustenan nesesario pa den futuro garantisá un nivel mas haltu di kòntròl interno. Miéntras tantu, por sigui hasi uzo di Pagafasil”, asina gerensia di PSB ta skibi den un relato pa prensa.
E iregularidat deskubrí ta enserá un montante di alrededor di nuebeshen mil florin (ANG 900.000). Ounke ta trata di un montante konsiderabel, di ningun manera e iregularidat aki ta afektá solides di e banko. PSB Bank, promé ku a identifiká e iregularidat aki, ya kaba tabata tumando e pasonan nesesario pa “upgrade” e sistema riba kua Pagafasil ta funshoná. Esaki ku e meta pa duna mihó servisio i pa garantisá mihó kòntròl interno di e prosesonan mará na uzo di Pagafasil.
Investigashon
Motibu di e suspenshonnan ta pa duna espasio pa terminá e investigashon. Tambe ta importante pa klarifiká ku no ta sospechá tur e empleadonan suspendé di enbolbimentu direkto den e iregularidat. Pa no influensiá e investigashon ni tacha privasidat di e empleadonan enbolbí, gerensia di PSB Bank lo no duna mas informashon den e fase aki.
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
diasabra mainta a drenta informe di un accidente cu hende herida banda di Sextassy na Palm Beach, mesora a dirigi tanto patruya como ambulans na e sitio. Na yegada di e patruya na e sitio a bin compronde cu aki ta trata di un accidente unda cu un hoben ciclista di 13 aña a wak pariba wak pabo pero no a bolbe mira pariba y a yega sali net dilanti di un auto y esaki aunke tabata biniendo slow no a logra para na tempo y a dal e mucha riba bais. E impacto a manda e mucha dal su lomba riba e windshield y a dal abao. Mesora e chauffeur a baha wak e mucha pero esaki a lanta y a bisa mi ta ok. Pero asina mes e chauffeur a compañe bay bao di sombra y a para otro hende pa bati alarma y yama ambulans y polis. Na yegada di e ambulans nan a atende e mucha.
z na e sitio


text:
Kralendijk- Segun gezaghèber Edison Rijna nos konosé e virus di Corona mihó ku tabata e kaso un aña pasá.
Esaki Rijna a bisa den un konferensia di prensa djaweps. Rijna a bisa esaki komo splikshon dikon aña pasá ku sero kontagio a disidí pa sera Boneiru pa tur trafiko aéreo, mièntras ku awor ku bastante kaso di Corona riba nos isla, ta laga buelonan sigui.
“Aña pasá nos tabata sa tiki di e virus di Corona i kiko e tabata hasi. E tempu ei nos tabata trata pa tene e virus pafó di e isla. Pero unabes ku e tei presente riba nos isla i nos sa kon e virus ta funshoná, esaki ta un otro situashon”.
Turismo
Seramentu di e isla pa tur trafiko djafó i outomatikamente pa turismo, lo kousa un daño hopi grandi na ekomonia di Boneiru i tambe e empleo.
Lesa tambe:
- Bonchi Boneiru ke produsi kòfi di kalidat haltu na Boneiru
- Flamingo Airport porfin ta bai haña left sofistiká pa ròlstul
- Tera Barra ta regalá 500 palu di Watakeli
- A selebrá Dia di Emansipashon na Isla’Riba
- Registro Sivil ta habri ora èkstra pa rekuperá sitanan pèrdí pa motibu di mal wer


text: ALMELO, Hulanda – E ekipo di FC Groningen a keda riba ruta pa posishoná nan mes den e kampionato Liga Europeo ku nan viktoria di 2-0 kontra Heracles Almelo. Leandro Bacuna a hasi e partido 2-0 despues di tuma un pinalti na di 76 minüt di e partido. E tomo di pinalti a trese un diskushon entre Bacuna i Genero Zeefuik. Ambos hungadó kier a tuma e pinalti i esaki a hare di sali for di man, atakante Kees Kwakman mester a intervení i separá e dos hungadó nan. Ku e viktoria aki FC Groning ta pasa pa di shete lugá riba tabla di posishon ku 39 punto.


text:
Return
Facebook
Zip File
Mi ta duna testimonio, o mi Dios, ku Bo a kriami pa mi konosé Bo i adorá Bo. Mi ta testigo na e momento aki di mi flakesa i di Bo poder, di mi pobresa i di Bo rikesa. No tin ningun otro Dios sino Bo, e auxilio den peliger, esun ku ta subsistí di Su mes.
Lord! Pitiful are we, grant us Thy favor…
Señor, nos tin mester di miserikordia, duna nos Bo fabor; nos ta pober, drama riba nos un parti di e oseano di Bo rikesa; nos ta den nesesidat, satisfase nos; nos ta humiyá, duna nos Bo gloria.
E paranan den aire i e bestianan den mondi ta resibí tur dia nan alimentashon di Bo, i tur kriaturanan ta toka parti di Bo kuido i kariño amoroso. No priva e debil aki di Bo grasia maraviyoso i konsedé, pa medio di Bo poder, Bo generisidat na e alma sin yudanza aki. Duna nos nos pan di kada dia i duna nos Bo aumento na e nesesidatnan di vida, pa nos por ta dependiente di ningun otro sino Bo, pa nos por komunika henteramente ku Bo, pa nos por kana ku Bo i deklará Bo misterionan. Bo ta e omnipotente, esun ku ta stimá i esun ku ta e rekurso di tur humanidat.
Oh, God! Educate these children.
O Dios! Eduka e yunan aki. E yunan aki ta matanan di Bo hòfi, ta flornan di Bo sabana, ta rosanan di Bo hardin. Laga awasero kai riba nan. Laga e solo di realidat lumbranan ku Bo amor. Laga Bo brisa refreskanan, pa nan por siñá, kresé, desaroyá i aparesé den e bunitesa di mas grandi. Bo ta esun ku ta duná, Bo ta esun miserikordioso.
Oh, God guide me
O Dios, guiami, protehami, iluminá e lampi di mi kurason, i hasimi un strea briyante. Bo ta esun poderoso i fuerte.
Say: God sufficeth all things above all things…
Bisá: Dios ta sufisiente riba tur kos i nada den shelunan o riba tera ta sufisiente sino Dios. En berdat, E ta den Su mes e konosedor, e sostenedor, e omnipotente.
Blessed is the spot…
Santifiká sea e sitio, i e kas, i e lugá, i e siudat, i e kurason, i e seru, i e refuhio, i e kueba, i e vaye, i e tera,
i e laman, i e isla, i e pradera, unda ku Dios ta menshoná, i su alabansa ta glorifiká.
I have risen this morning by Thy grace
Mi a lanta awe mainta pa fabor di Bo grasia, O mi Dios, i a laga mi kas konfiando henteramente den Bo, i rekomendando mi mes na Bo kuido. Basha anto riba mi for di e shelu de Bo miserikordia un bendishon di Bo, i permitimi di bolbe mi kas sano i salbo, meskos ku Bo a permitimi di sali bou Bo protekshon ku mi pensamentunan fihá firmemente riba Bo. No tin otro Dios sino Bo, esun uniko, esun incomparabel, esun ku sabi tur kos, esun di mas prudente.
Is there any remover of difficulties save God…
Tin otro kitador di difikultatnan si no ta Dios? Bisá: Alabá sea Dios. E ta Dios. Tur ta su sirbidornan i tur ta rekonosé su pidimentu.
Oh, my God! Oh my God! Unite the hearts of Thy servants
O mi Dios! O mi Dios! Uni e kurasonnan di Bo sirbidornan i rebela nan Bo obhetivo grandi. Hasí nan sigi Bo mandamentunan i biba den Bo ley. Yuda nan, o Dios, den nan esfuerso, i duna nan forsa pa sirbi Bo. O Dios, no laga nan pa nan kuenta, pero guia nan pasonan ku e lus di Bo sabidoria, i hubilá nan kurasonnan den Bo amor. En berdat, bo ta nan yudador, i nan Señor.
Oh, God! Make this youth radiant
O Dios! Hasi e hoben aki radiante i konfiere su bondat riba e kriatura pober aki. Duné konosementu i un forsa nobo kada dia, asina ku e tin kuido i salbashon den Bo protekshon di tur pika pa e sirbí Bo kousa, pa guia esnan ku ta pober i debil, pa librá esnan ku ta den prison i esklabitut, pa lanta esnan ku ta na soño i pa ta felis kordando i pensando riba Bo. Bo ta esun di tur poder, esun di tur sabidoría.


text:
Curaçao Global Trade Symposium 2022 ku partisipashon di riba 150 partner den turismo for di rònt mundu
WILLEMSTAD- 24 di mei 2022 – E siman aki, riba 150 mayorista, aerolínea i prensa tei presente na Kòrsou pa partisipá na ‘Curaçao Global Trade Symposium 2022’. Ta trata aki di un simposio organisá spesialmente pa mayoristanan prosedente di diferente parti di mundu bin eksperensiá e produkto turístiko úniko ku Kòrsou tin di ofresé na bishitantenan for di eksterior i tambe kondusí reunionnan ku partnernan di sektor privá. Durante di e simposio lo kompartí tambe Kòrsou su senario di airlift pa aña 2022, e desaroyonan riba tereno di akomodashon, e kresementu den kantidat di turista di estadia i nos plannan pa futuro.
Ofisina di Turismo di Kòrsou (CTB), Curaçao Hospitality and Tourism Association (CHATA) huntu ku diferente partner den sektor privá a uni pa realisashon di e simposio importante aki despues di 2 aña di ousensia. E simposio a inisiá ku un tremendo resepshon dia 23 di mei atardi inkluyendo un mini Karnaval i parada di Seú pa asina laga e mayoristanan sinti un tiki di e kultura di nos dushi Kòrsou. E apertura ofisial a tuma lugá dia 24 di mei i a inkluí spich di Minister di Desaroyo Ekonómiko, sr. Ruisandro Cijntje, direktor athunto di CTB sr. Hugo Clarinda i sra. Maria-Helena Seferina-Rojas, Managing Director di CHATA. Despues di e parti ofisial, mayoristanan i representantenan di e aerolíneanan presente a topa di forma individual ku representantenan di sektor priva di CHATA durante e seshon di Marketplace. Dia 25 di mei lo tin seshonnan individual na enkargo di representantenan di CTB kaminda lo diskutí ku e mayoristanan e strategianan i e plannan di akshon pa e region di Europa, Nort Amérika, Sur Amérika i Karibe.
E programa di e ‘Curaçao Global Trade Symposium’ a inkluí tambe bishita na diferente akomodashon eksistente, proyektonan nobo i bishita na diferente playa riba nos pais. Lo klousurá e simposio ku un ‘Willemstad Farewell Street Party’ den Otrobanda pa asina yama danki na e mayoristanan pa nan partisipashon i kompromiso pa ku e produkto turístiko ku Kòrsou ta ofresé.
‘Curaçao Global Trade Symposium 2022’ ta konta ku partisipashon di representantenan for di Estádos Unídos, Canada, Hulanda, Alemania, Bèlgika, Polonia, Fransia, Colombia, Brazil, Argentina, Chile, Ecuador, México, Panamá, Paraguay, Uruguay, Perú, Venezuela, Sürnam, Trinidad & Tobago, Jamaica i St. Maarten.
Curaçao Global Trade Symposium 2022
with over 150 tourism partners participating from around the world
WILLEMSTAD – May 24, 2022 – This week, over 150 wholesalers, airlines and members of the press are visiting Curaçao to attend the Curaçao Global Trade Symposium 2022. This is a symposium organized especially for wholesalers from different parts of the world to come experience the unique tourism product that Curaçao has to offer to visitors from abroad, and also to conduct meetings with private sector partners. During the symposium, Curaçao’s airlift scenario for 2022 will also be discussed, as well as developments regarding accommodation, stayover tourism growth, and our plans for the future.
The Curaçao Tourist Board (CTB) and Curaçao Hospitality & Tourism Association (CHATA) together with several private sector partners have joined in order to realize this important symposium again after a gap of 2 years. The symposium was initiated with a wonderful reception in the afternoon of May 23, which included a mini Carnival and a Harvest Parade to let the wholesalers feel a bit of the culture of our lovely island. The official opening took place on May 24 and included a speech by the Minister of Economic Development, Mr. Ruisandro Cijntje, the deputy director of CTB, Mr. Hugo Clarinda and Mrs. Maria-Helena Seferina-Rojas, Managing Director of CHATA. After the official part of the opening ceremony, the wholesalers and airline representatives met individually with the CHATA private sector representatives during the Marketplace session. On May 25 there will be individual sessions guided by CTB representatives, to discuss with the wholesalers the strategies and action plans for the European, North American, South American and Caribbean regions.
The Curaçao Global Trade Symposium also included some visits to different existing accommodations and upcoming projects, as well as several beaches on the island. The closing of the symposium will be in the form of a ‘Willemstad Farewell Street Party’ in Otrobanda, to express gratitude to the wholesalers for their attendance and their commitment to the tourism product that Curaçao offers.
The Curaçao Global Trade Symposium 2022 has representatives attending from the United States, Canada, the Netherlands, Germany, Belgium, Poland, France, Colombia, Brazil, Argentina, Chile, Ecuador, Mexico, Panama, Paraguay, Uruguay, Peru, Venezuela, Suriname, Trinidad & Tobago, Jamaica and St. Maarten.


text:
Despues di do anja Aruba Softball Bond ta back on track, y ta organizando un torneo de style di Sprin Training.
Ta trata di un torneo caminda e teamnan lo topa otro un biaha, Dus un rond A-klas y un rond AA-klas.
Esun cu keda prome luha lo ta campeon di e toernooi.
Esaki ta preparatorio pa e campeonato regular mes cu lo cuminsa na Augustus.
Dus e ta un bonoportunidad pa e teamnan bin midi nan mes y despues hasi e ahustenan necesario pa e campeonato mes.
Adjunto un schedule pa e teornooi aj=ki cu lo cuminsa manjan Diahuebs, 23 di Juni 2022 na veld di Pos Chikito.
Jega veld y apoya bo team.
Softball Fast Pitch ta “On the move”.


text:
The content originally appeared on: Diario
Abogado mr. Carlo —- *Fiscal no a investiga suficiente e otro posibilidadnan
ORANJESTAD (AAN): Abogado mr. Carlo a cuestiona e forma con e investigacion di Ministerio Publico a bay den e caso di asesinato di John (Poentje) Castro y cu su cliente Anderson Rasmijn no ta culpable.
No suficiente prueba pa asalto: Promer a hiba defensa mr. Arendsz Marchena kende a papia riba e asalto di 16 Maart 2021. E abogado a mustra cu den e caso aki tin solamente e declaracion di un persona, esta e victima. E ta haya cu no tin suficiente prueba di sosten.
Na opinion di e abogado, e hecho cu a haya Rasmijn cu e holoshi no tin suficiente. El a remarca cu Polis no a busca video pa determina kico realmente a pasa. Rasmijn mes a bisa cu e mes no ta corda di a haci asalto arma. E abogado a mustra cu dokter van Gaalen a bisa cu Rasmijn ta sufri di schizofrenia y ta dificil pa comunica cun’e. Rasmijn tin problema mental.
Psychiater Dr. van Gaalen mes a bisa cu schizofrenia por causa cu hende ta perde memoria. El a bisa cu no por sa si ta door di influencia di alcohol of schizofrenia Rasmijn a haci e asalto arma aki. mr. Arendsz Marchena ta haya cu mester laga Rasmijn liber mirando su problema mental.
Psychiater no por traha raport: Abogado mr. Carlo a bisa Hues cu Hues Comisario a bisa cu e psychiater cu traha e raport riba Rasmijn, no mester a trata e sospechoso. Awor ta sali na cla cu van Gaalen, cu a trata Rasmijn, ta duna su opinion riba Rasmijn den Corte.
E abogado a puntra si no mester a busca un otro psychiater pa evalua Rasmijn. El a bisa cu van Gaalen a mustra cu Rasmijn no ta compronde bon kico ta worde puntra. E ta haya cu no por prueba legal cu Rasmijn a mata Poentje. Ta pesey for di September 2021 el a pidi pa raport di psychiater.
Procesverbaalnan a perde: E abogado a bisa Hues cu el a conseha Rasmijn pa no bisa nada te ora haya procesverbaal di 2011 caminda ya caba Rasmijn a duna declaracion como sospechoso y despues a worde laga liber. E ta haya cu mester declara Ministerio Publico no admisibel y declara Rasmijn liber.
E ta haya cu Fiscal a haci un fishing expedition. mr. Carlo ta haya cu mester stop cu esaki.
E abogado a bisa Hues cu e ta haya cu Fiscal a viola normanan segun EVRM y como tal mester declara Fiscal no admisibel. El a remarca cu despues di 10 aña, ta acusa Rasmijn.
Na opinion di e abogado, tin procesverbaal di 2011 cu no ta completo. Hasta no tin procesverbaal original. Ningun momento Fiscal a bisa esey. Segun mr. Carlo, Rasmijn a declara cu diferente biaha a lo menos 6 biaha el a worde interoga y graba.
A keda sin haci varios investigacion: mr. Carlo a mustra cu un periodista a haya resultado DNA di cellular di Poentje mientras cu Fiscal mes no tabata sa nada. E ta haya cu Fiscal a dirigi investigacion solamente riba Rasmijn, siendo cu tin varios otro posibilidadnan cu mester a investiga.
E abogado a mustra cu durante investigacion tin testigonan ta papia di scooter cu 2 persona pero esaki no a worde investiga. Tambe e homber D. a bisa cu Karam Misir lo ta esun cu a laga mata Poentje pero tampoco a worde investiga. E abogado a mustra cu a haya mancha di sanger na muraya pero no a haci investigacion.
El a bisa cu Misir tabata haci expresionnan di asesinato di Poentje pero Fiscal no a laga haci nada. El a sigui bisa cu durante cu a transporta K.M.G. y Rasmijn hunto, diferente biaha Rasmijn a bisa K.M.G. cu e no a mata Poentje. El a cuestiona tambe cu Fiscal a duna informacion na prensa y pinta Rasmijn como culpable.
Fiscal a haci deal cu testigo: Segun mr. Carlo, nunca el a experencia cu Fiscal ta nenga di laga abogado scucha loke a graba entre Rasmijn y K.M.G. Despues a logra di por scucha e combersacion pero esaki tabata worde dirigi pa un Polis den un otro camber. El a reclama e forma aki. Tur esaki a perhudica Rasmijn.
E abogado ta haya cu K.M.G., ta complice y sin ningun splicacion a worde laga liber. E mesun complice aki, den e Van a purba forza cu Rasmijn ta admiti di a tira Poentje mata. E ta haya cu esaki ta un palabracion entre Fiscal y K.M.G. pa asina e haya su libertad. E abogado ta haya cu esaki ta un violacion di e proceso di husticia husto.
Horario di asesinato no ta cuadra: Mr. Carlo a bisa Hues cu e video di seguridad di 2010 ta mustra cu 10:08 y 10:31 di anochi a mira Rasmijn. E ta cuestiona cu no tin investigacion cu e horario riba video a bay atras ora cu a manda esakinan Curacao pa investigacion.
El a conclui cu a base di ora, e momento cu Rasmijn tabata bay back su auto, e victima Poentje tabata na bida ainda. Di 17 testigo, 2 testigo so ta bisa cu a scucha tiro entre 10.08 y 10.31. Tur e otronan ta bisa cu e tiramento a sosode despues di 10.31 di anochi.
Ademas tin testigonan cu a bisa cu a mira scooter of brommer cu 2 persona pasa despues di e tiramento. Di 17 testigo, 8 a bisa di a mira 2 persona riba scooter pasa despues di tiro. Riba video di seguridad no por a mira ningun scooter. Un miembro di seguridad na un Universidad banda di cas di Poentje a declara cu algo despues di 11’or, el a scucha un tiro y mira 2 hende riba scooter ta sali for di banda di cas di Poentje y nan tabata tur bruha. Nan tabata actua masha sospechoso.
Tin otro testigo tambe ta papia di a scucha tiro banda di 11’or di anochi. Tin mas testigo ta papia di a scucha tiro banda di 11’or. El a mustra tambe cu hasta e autopcia no ta mustra ki ora Poentje a muri. E abogado a conclui cu hecho ta cu despues di 10.31, Rasmijn no tabata den vecindario, ni riba scooter y tampoco cu otro hende.
E abogado ta haya cu K.M.G. a duna declaracion no confiabel y tambe e dama V. E ta haya cu e investigacionnan haci door di grupo di Recherche no ta mustra cu ta Rasmijn a tira mata. E marcanan di sanger ta mustra cu ta despues cu Rasmijn a bay, hende riba scooter a tira Poentje. Tambe cu e manchanan di sanger na muraya di cas ta mustra cu posiblemente e victima lo tabata para banda di e cas. El a remarca cu ningun di e bendedornan di droga na Madiki a worde interoga si a bende na 2010 y si a bende Rasmijn droga. E auto cu a mira mas tempran banda di e supermercado, no ta esun di Rasmijn manera Fiscal ta pretende.
E abogado ta comparti opinion di Fiscal, cu e famia tin derecho di sa kico a pasa cu Poentje. El a bisa cu si Fiscal no a dirigi investigacion solamente riba Rasmijn, lo por a haya sa kico realmente a pasa cu Poentje. E ta haya cu mester declara Rasmijn di biaha liber. Pa cu e demanda el a bisa cu door cu ta declara Rasmijn liber mester declara demanda no admisibel.
Hues awor ta bay studia e caso y dia 24 Mei lo tin sentencia .


text:
Minister Schouten: garantisá futuro di tayer sosial di Saba
E tayer sosial na Saba ta haña finansiamentu garantisá e periodo di gabinete akí. Asina minister Carola Schouten (Maneho di Pobresa, Partisipashon i Penshun) a anunsiá awe durante su bishita di trabou na Hulanda Karibense.
Durante e bishita di trabou akí na Hulanda Karibense minister Schouten ta bishitá Saba komo promé. Aya el a bishitá entre otro e tayer sosial ‘The Garden’, unda persona ku ta alehá di e merkado laboral ta kultivá berdura i fruta pa e poblashon lokal. ‘The Garden’ ta ofresé lugá na nuebe persona. Sinembargo tin falta di rekurso finansiero stabil. Minister Schouten pa e motibu ei ta ofresé te 2025 un presupuesto garantisá pa ‘The Garden’.
Minister Schouten: “Ta importante pa tur hende por partisipá segun kapasidat. Kada hende ta balioso i tin algu pa añadí. Definitivamente mi a mira esei na ‘The Garden’ tambe. E empleadonan ku mi a papia kuné ta traha ku plaser i dedikashon. Un persona a papia di ‘teamwork’ pa mantené ‘The Garden’ operashonal. I konhuntamente nos mester hasié tambe. P’esei gabinete durante e periodo di gabinete akí kier garantisá finansiamentu pa brinda e tayer sosial akí un futuro. Despues nos ta bai papia ku otro tokante finansiamentu struktural.”
Lonneke Schut, direktor di Saba Reach Foundation (for di kua ‘The Garden’ ta forma parti di dje a bisa): "E tayer sosial aki na Saba tin un balor agregá grandi pa motibu ku e ta un lugá na unda personanan ta haña un segundo oportunidat i na mes momento ta traha riba desaroyo i kresementu. Sosten finansiero stabil ta mas ku bon biní.”
Di dos tayer sosial
Ademas e minister a anunsiá ku e kompania di trabou i desaroyo Weener XL di Den Bosch (Hulanda Oropeo) lo desaroyá huntu ku Saba un proyekto piloto pa un di dos tayer sosial riba e isla. “No ta tur hende por traha den ‘The Garden’. Ta trata di trabou den solo ku ta físikamente mas pisá. Direktor di ‘The Garden’ kier habri un di dos tayer sosial unda por traha obra di man pa bende riba e merkado lokal. Gabinete kier sostené i finansiá e proyekto piloto.”
E resultado di e proyekto piloto tambe lo forma parti di e kombersashonnan tokante finansiamentu struktural.